open-index/open-wikipedia-markdown huggingface dataset:
মুক্ত দত্ত তোমৰ

**মুক্তা দত্ত তোমৰ** (; জন্ম ৪ জুন ১৯৬১) ভাৰতীয় বৈদেশিক সেৱাৰ কেডাৰৰ অন্তৰ্গত এগৰাকী অৱসৰপ্ৰাপ্ত ভাৰতীয় চৰকাৰী কৰ্মচাৰী। তেওঁ ২০১৭ চনৰ পৰা ২০২১ চনলৈকে জাৰ্মানীত ভাৰতীয় ৰাষ্ট্ৰদূত হিচাপে কাৰ্যনিৰ্বাহ কৰিছিল।

## ব্যক্তিগত জীৱন
মুক্তা দত্ত টোমাৰে কলিকতা বিশ্ববিদ্যালয়ৰ পৰা স্নাতক ডিগ্ৰী লাভ কৰে। ১৯৭৮ চনৰ ব্যাচৰ ভাৰতীয় বৈদেশিক সেৱাৰ বিষয়া অশোক টোমাৰৰ সৈতে তেওঁৰ বিবাহ হৈছিল।

## কৰ্ম জীৱন
টোমাৰে ১৯৮৪ চনত ভাৰতীয় বৈদেশিক সেৱাত যোগদান কৰে।তেখেতে [মাদ্ৰিদ, [কাঠমাণ্ডু, পেৰিছ আৰু ইয়াংগনত ভাৰতীয় মিছনত সেৱা আগবঢ়াইছে। নিউয়ৰ্কত ৰাষ্ট্ৰসংঘত ভাৰতৰ স্থায়ী মিছনত কাৰ্যনিৰ্বাহ কৰি আহিছে। বাংলাদেশত ভাৰতৰ উপ-উচ্চায়ুক্ত আছিল। ২০১০ চনৰ আগষ্টৰ পৰা ২০১৩ চনৰ জুলাইলৈকে চিকাগোত ভাৰতৰ কনছুল জেনেৰেল হিচাপেও কাৰ্যনিৰ্বাহ কৰিছিল।

মুক্তা দত্ত টোমাৰে নতুন দিল্লীত আমেৰিকা বিভাগৰ দৰে বিভিন্ন বিভাগত বৈদেশিক পৰিক্ৰমা মন্ত্ৰালয় হিচাপে আৰু অতিৰিক্ত সচিব (প্ৰশাসন) হিচাপেও কাৰ্যনিৰ্বাহ কৰি আহিছে। তেখেতে কনছুলাৰ, পাছপ'ৰ্ট আৰু ভিছা বিভাগৰ মুৰব্বী হিচাবে নিযুক্তি পোৱাৰ  লগতে বিনিয়োগ, প্ৰযুক্তি প্ৰসাৰ আৰু অৰ্থনৈতিক বিভাগৰ মুৰব্বী হিচাপেও কাম কৰি আহিছে।

## তথ্য় সূত্ৰ
মীৰা শংকৰ

**মীৰা শংকৰ** (; জন্ম যাদৱ) ২০০৯ চনৰ ২৬ এপ্ৰিল  ৰ পৰা ২০১১ চনলৈ আমেৰিকা যুক্তৰাষ্ট্ৰত ভাৰতৰ ৰাষ্ট্ৰদূত  হিচাপে কাৰ্যনিৰ্বাহ কৰিছিল। তেওঁৰ পিছত ২০১১ চনৰ ১ আগষ্টত নিৰুপমা ৰাও তেওঁৰ স্থানত স্থলাভিষিক্ত হয়। বিজয়া লক্ষ্মী নেহৰু পণ্ডিত হৈছে প্ৰথম গৰাকী আৰু মীৰা শংকৰ দিত্বীয় গৰাকী আমেৰিকা যুক্তৰাষ্ট্ৰত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰা মহিলা ৰাষ্ট্ৰদূত আছিল।
১৯৭৩ চনৰ ব্যাচৰ বিষয়া শংকৰে ১৯৯১ চনৰ পৰা ১৯৯৫ চনলৈকে ৱাশ্বিংটন ডি চিত নিযুক্তি লাভ কৰিছিল। তেওঁ ৰাষ্ট্ৰদূত ৰোনেন ছেনৰ ঠাইত স্থলাভিষিক্ত হৈছিল।

## প্ৰাৰম্ভিক জীৱন আৰু কেৰিয়াৰ
নৈনিতালৰ ছেইণ্ট মেৰী কনভেণ্টত অধ্যয়ন কৰি মীৰা শংকৰে শিমলাৰ ছেইণ্ট বেদে কলেজৰ পৰা স্নাতক ডিগ্ৰী লাভ কৰে আৰু ১৯৭৩ চনত ভাৰতীয় বৈদেশিক সেৱাত যোগদান কৰে।

১৯৮৫ চনৰ পৰা ১৯৯১ চনলৈকে প্ৰধানমন্ত্ৰীৰ কাৰ্যালয়ত সঞ্চালক হিচাপে কাৰ্যনিৰ্বাহ কৰিছিল শংকৰে। ১৯৯১ চনৰ পৰা ১৯৯৫ চনলৈকে বাণিজ্য আৰু উদ্যোগ মন্ত্ৰালয়ত সঞ্চালক হিচাপে কাৰ্যনিৰ্বাহ কৰিছিল। বিদেশ মন্ত্ৰালয়ত কাৰ্যনিৰ্বাহ কৰাৰ সময়ত তেওঁ দক্ষিণ এছিয়ান এছ’চিয়েচন অৱ ৰিজিঅ’নেল ক’অপাৰেশ্যন (SAARC) আৰু নেপাল আৰু ভূটানৰ সৈতে সম্পৰ্কৰ ৰক্ষাত জড়িত দুটা গুৰুত্বপূৰ্ণ বিভাগৰ নেতৃত্ব দিছিল।

২০০৯ চনৰ পূৰ্বে তেওঁ জাৰ্মানীৰ বাৰ্লিনত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল।

জি.শংকৰ বাজপেয়ীৰ পিছত দুটা দশকৰো অধিক সময়ৰ ভিতৰত ৱাশ্বিংটনত নিযুক্তি পোৱা প্ৰথমজন কূটনীতিবিদ আছিল শংকৰ। তেওঁ ২০০৩ চনত অতিৰিক্ত সচিব পদ অৰ্জন কৰি ৰাষ্ট্ৰসংঘ আৰু আন্তঃৰাষ্ট্ৰীয় নিৰাপত্তাৰ দায়িত্ব লয়।

## অন্যান্য কাম-কাজ
শংকৰে ডয়চে বেংকৰ এলফ্ৰেড হেৰহাউজেন গেছেলশাফ্টৰ ট্রাস্টি বোর্ডত সদস্য হিচাপে কাৰ্যনিৰ্বাহ কৰে।  ২০১২ চনত তেওঁ ভাৰতীয় সংঘবদ্ধ আইটিচিৰ পৰিচালনা সমিতিৰ প্ৰথম মহিলা হিচাপে পৰিগণিত হয়।

## ব্যক্তিগত জীৱন
শংকৰৰ বিবাহ ১৯৭৩ চনৰ ব্যাচৰ আই এ এছ বিষয়া অজয় ​​শংকৰৰ সৈতে হয়। তেওঁলোকৰ  প্ৰিয়া নামৰ এগৰাকী কন্যা আছে। 

## বিতৰ্ক
২০১০ চনৰ ডিচেম্বৰ মাহত জেকচন–এভাৰ্ছ বিমানবন্দৰত পেট-ডাউন চেক কৰি আমেৰিকাৰ বিমানবন্দৰত ফ্ৰিস্কিং বা কুইজিং কৰা ভাৰতীয় ভিআইপিৰ তালিকাত যোগদান কৰাৰ পিছত শংকৰে বাতৰিৰ শিৰোনাম দখল কৰিছিল। তেওঁক বিমানবন্দৰত নিৰাপত্তাৰ অজুহাতত ফ্ৰিস্কিং বা কুইজিং কৰা হৈছিল, যি ঘটনা ভাৰতত ব্যাপক প্ৰতিক্ৰিয়াৰ সৃষ্টি কৰে। এই ঘটনাই ভাৰতীয় চৰকাৰক ক্ষুব্ধ কৰে আৰু কূটনৈতিক স্তৰত আমেৰিকাৰ ওচৰত শক্তিশালী প্ৰতিবাদ জনোৱা হয়।

## লগতে চাওক
*আমেৰিকাত থকা ৰাষ্ট্ৰদূতৰ তালিকা
*ৱাশ্বিংটন ডি.চি.ত থকা ভাৰতৰ দূতাবাসে।
*হৰ্ষ বৰ্ধন শ্ৰিংলা
*নৱতেজ সৰ্ণা

## তথ্য সূত্ৰ
শম্মা জৈন

**শম্মা জৈন** ( জন্ম ১৯৫৯) এগৰাকী জ্যেষ্ঠ ভাৰতীয় কূটনীতিবিদ। তেওঁ ২০১৭ চনৰ জুন ৰ পৰা ২০১৯ চনৰ অক্টোবৰ মাহলৈকে গ্ৰীচত ভাৰতীয় ৰাষ্ট্ৰদূত হিচাপে কাৰ্যনিৰ্বাহ কৰিছিল। ২০০৮ চনৰ পৰা ২০১১ চনলৈকে তেওঁ পানামা, কোষ্টা ৰিকা,নিকাৰাগুয়া, আইভৰি কোষ্ট, লাইবেৰিয়া, ছিয়েৰা লিয়ন আৰু গিনিত ভাৰতৰ ৰাষ্ট্ৰদূত হিচাপেও কাৰ্যনিৰ্বাহ কৰি আহিছে। ৰাষ্ট্ৰদূত হিচাপে কাৰ্যনিৰ্বাহ কৰাৰ উপৰিও জৈনে অন্যান্য উচ্চ পৰ্যায়ৰ কূটনৈতিক ভূমিকা পালন কৰিছে, য'ত ইটালী আৰু ছান মেৰিনোত ভাৰতৰ উপ-ৰাষ্ট্ৰদূত, আমেৰিকাত ৰাজনৈতিক পৰামৰ্শদাতা আৰু পেৰিছত ইউনেস্ক'ত ভাৰতৰ স্থায়ী প্ৰতিনিধি দল হিচাপেও আছে।

## প্ৰাৰম্ভিক জীৱন আৰু শিক্ষা
শম্মা জৈনে জম্মু আৰু কাশ্মীৰৰ জম্মুত জন্মগ্ৰহণ কৰিছিল । তেওঁ জম্মু বিশ্ববিদ্যালয়ৰ পৰা ৰাজনীতি বিজ্ঞানত স্নাতক ডিগ্ৰীৰ পৰীক্ষাত চ্যান্সেলৰৰ স্বৰ্ণ পদক লাভ কৰে। নতুন দিল্লীৰ জৱাহৰলাল নেহৰু বিশ্ববিদ্যালয়ৰ পৰা দৰ্শনশাস্ত্ৰ আৰু ৰাজনীতিবিজ্ঞান শাখাত ডাবল স্নাতকোত্তৰ ডিগ্ৰী লাভ কৰে। ইয়াৰ উপৰিও ইউ জি চিৰ সন্মানীয় ফেল’শ্বিপ অৰ্জন কৰিছিল।

## কৰ্ম জীৱন
১৯৮৩ চনত জৈনে ভাৰতীয় বৈদেশিক সেৱাৰ সৈতে কূটনৈতিক কৰ্মজীৱন  আৰম্ভ কৰে।  পানামাত ভাৰতীয় ৰাষ্ট্ৰদূত হিচাপে নিযুক্তি পোৱাৰ পূৰ্বে তেওঁ সন্ত্ৰাসবাদ বিৰোধী বিভাগৰ নেতৃত্ব দিছিল। সন্ত্ৰাসবাদ বিৰোধী কূটনীতিৰ সৈতে জড়িত সকলো বিষয়ৰ তদাৰক কৰিছিল আৰু নতুন দিল্লীৰ বৈদেশিক পৰিক্ৰমা মন্ত্ৰালয়ৰ নীতি পৰিকল্পনা আৰু গৱেষণা বিভাগৰ নেতৃত্ব দিছিল। ৰাষ্ট্ৰদূত জৈনে ভাৰতৰ আটাইতকৈ পুৰণি বৈদেশিক নীতিৰ চিন্তাধাৰা ভাৰতীয় বিশ্ব পৰিক্ৰমা পৰিষদৰ যুটীয়া সম্পাদক হিচাপেও কাম কৰিছিল।

জৈন প্ৰথমে ইটালীৰ ৰোমত থকা ভাৰতৰ দূতাবাসৰ উপ-ৰাষ্ট্ৰদূত আৰু মিছনৰ উপ-মুখ্য হিচাপে আছিল। তেওঁ পেৰিছত ইউনেস্কোৰ ভাৰতীয় প্ৰতিনিধি দলৰ প্ৰথম সচিব হিচাপেও কাম কৰিছিল। ইয়াৰ লগতে ১৯৯৭ চনৰ পৰা ২০০১ চনলৈকে ৱাশ্বিংটন ডি চিৰ ভাৰতৰ দূতাবাসত ৰাজনৈতিক পৰামৰ্শদাতা হিচাপেও কাম কৰিছিল, য'ত তেওঁ আমেৰিকা আৰু ভাৰতৰ মাজত দ্বিপাক্ষিক ৰাজনৈতিক আৰু কৌশলগত সম্পৰ্কৰ বাবে দায়বদ্ধ আছিল।

২০০৩ চনৰ পৰা ২০০৫ চনলৈকে তেওঁ ফিলিপাইনছৰ মেনিলাত মিছনৰ উপ-মুখ্য আৰু চাৰ্জ ডি এফেয়াৰ্ছ হিচাপে কাৰ্যনিৰ্বাহ কৰে।  ইয়াৰ পূৰ্বে তেওঁ দক্ষিণ এছিয়া অঞ্চলত ভাৰতৰ নীতিগত কাৰ্যসূচী আগবঢ়াই নিয়াৰ দায়িত্ব লৈ ছাৰ্কৰ সঞ্চালিকা আছিল। ৰাষ্ট্ৰদূত জৈনে তুৰস্ক আৰু আৰ্জেণ্টিনাতো কূটনৈতিক দায়িত্ব পালন কৰি আহিছে।

ভাৰত আৰু পানামাৰ মাজত দ্বিপাক্ষিক বাণিজ্যক আগুৱাই নিয়াৰ স্বীকৃতি স্বৰূপে ৰাষ্ট্ৰদূত জৈনক ২০১৬ চনৰ ২২ জুলাইত পানামাৰ পশ্চিম প্ৰদেশ চিৰিকিৰ ৰাজধানী ডেভিদ চহৰৰ চাবি প্ৰদান কৰা হয়।

২০০৯ চনত লাইবেৰিয়া বিশ্ববিদ্যালয়ৰ কমেন্সমেণ্টৰ বক্তা হিচাপে ৰাষ্ট্ৰদূত জৈনে ডক্টৰ অৱ লেটাৰ্ছ (অন'ৰিছ ক'ছা) ডিগ্ৰী লাভ কৰে। ২০০৯ চনৰ ব্ৰিটিছ ইনষ্টিটিউট অৱ মেনেজমেণ্ট এণ্ড টেকন’লজিৰ স্নাতক শ্ৰেণীৰ কমাঞ্চমেণ্ট স্পীকাৰ হিচাপেও কাম কৰিছিল। তেওঁৰ এজন ঈশান নামৰ পুত্ৰ আছে ।

## লগতে চাওক
*চৈয়দ আকবৰুদ্দিন

## তথ্যসূত্ৰ
পুপুল ভূঞা

**পুপুল ভূঞা** এগৰাকী ভাৰতীয় অভিনেত্ৰী, টেলিভিছন উপস্থাপক আৰু মডেল, যিয়ে ওড়িয়া চলচ্চিত্ৰ, টেলিফিল্ম, বিজ্ঞাপন, আৰু ৰিয়েলিটি শ্ব'ত অভিনয় কৰিছে। ২০১৩ চনত কাব্য কীৰণৰ সৈতে প্ৰথম ওড়িয়া থ্ৰীডি ছবি *কাউঁৰী কন্যা*ৰ জৰিয়তে ওলিউডত চলচ্চিত্ৰ জীৱন আৰম্ভ কৰিছিল৷ ২০১৮ চনত অপেৰা মিচেছ ইণ্ডিয়া গ্ল'বেল প্ৰতিযোগিতাত তেওঁক বিজয়ী হিচাপে মুকুট পিন্ধোৱা হয়।

## প্ৰাৰম্ভিক  জীৱন
তেওঁ ওড়িশাৰ কেওনঝাৰ জিলাৰ ছাইঁকুল গাঁৱত বটকৃষ্ণ ভূঞা আৰু বৈজয়ন্তীমালা ভূঞাৰ ঘৰত ১৯৯২ চনৰ ২৩ ফেব্ৰুৱাৰী তাৰিখে জন্মগ্ৰহণ কৰে আৰু বুক্সি জগাবন্ধু বিদ্যাধৰ মহাবিদ্যালয়, ভুৱনেশ্বৰৰ পৰা স্নাতক ডিগ্ৰী লাভ কৰে। ২০১৬ চনত তেওঁ দীপ থাদানীৰ সৈতে বিবাহপাশত আবদ্ধ হয়।

## কেৰিয়াৰ
ভূঞাই নিজৰ কেৰিয়াৰ আৰম্ভ কৰিছিল মঞ্চ উপস্থাপক হিচাপে। তাৰ পিছত তেওঁ *ই-নিউজ, আপনঙ্ক পছন্দ* আদি কিছুমান একক টেলিভিছন শ্ব’ আয়োজন কৰিছিল। পিছলৈ তেওঁ *সাৰে গা মা পা লিটল চেম্পছ, স্বৰ ওড়িশাৰ, মুঁ বি হিৰোইন হেবি* আদি জনপ্ৰিয় মনোৰঞ্জন অনুষ্ঠান আয়োজন কৰিবলৈ আৰম্ভ কৰে।

২০১৩ চনত *সৌম্য ৰঞ্জন সাহু*ৰ পৰিচালিত প্ৰথমখন ওডিয়া থ্ৰীডি ছবি *কাউঁৰী কন্যা*ত মুখ্য চৰিত্ৰত অভিনয় কৰি ওডিয়া চলচ্চিত্ৰ জগতত আত্মপ্ৰকাশ কৰে। পিছলৈ *ব্লেকমেইল, বিদ্যাৰাণ,* আদি ওডিয়া ছবিৰ কিছু বিশেষ চৰিত্ৰত অভিনয় কৰে। ২০২৩ চনত তেওঁ এষ্ট্ৰী মুভিজৰ প্ৰযোজনা *নিয়তি প্ৰজেক্ট*ত অভিনয় কৰে।

উপস্থাপন আৰু অভিনয়ৰ উপৰিও মডেলিঙৰ কামো কৰিছে। ২০১৮ চনত *অপেৰা মিচেছ ইণ্ডিয়া গ্ল’বেল* প্ৰতিযোগিতাত অংশগ্ৰহণ কৰি জয়ী হৈছিল। প্ৰতিযোগিতাখনৰ ছেমি ফাইনেলত শ্ৰেষ্ঠ ৰেম্প ৱাকৰ বঁটা লাভ কৰে। ২০২২ চনত *শুভ পল্লৱ* নামৰ ওডিয়া আলোচনীৰ প্ৰচ্ছদত তেওঁৰ ছবি প্ৰকাশ কৰা হয়। ইয়াৰ আগতে ২০১৬ চনত তেওঁৰ ফটো *কদাম্বিনী* আলোচনীত প্ৰকাশ পাইছিল।

## ফিল্মগ্ৰাফী
 

## বাহ্যিক সংযোগ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ওড়িয়া চলচ্চিত্ৰৰ অভিনেত্ৰী
মনসা চালি

**মনসা চালি ** বা **মনসা বাৰী**  () দেৱী মনসাৰ এক অনন্য মাটিৰ প্ৰতিমা, যি ভাৰতৰ পশ্চিম বংগৰ পাঁচমুৰাৰ পোৰামাটিৰ শিল্পকলাৰ তথা পশ্চিম বংগৰ শিল্পকলাৰ উত্তম নিদৰ্শন। দেৱী প্ৰতিমাৰ চালচিত্ৰৰ দৰে ইয়াৰ মনসাৰ চালিত দেৱী মনসাৰ প্ৰতীকিস্বৰূপ অৰ্ধচন্দ্ৰাকৃতিৰ ৰূপত ফণা মেলি থকা সৰ্পৰ শাৰী থাকে। মনসা চালি সাধাৰণতে ক’লা অথবা ৰঙা ৰঙৰ হয়।

সৰ্পদেৱী মনসাক মূলতঃ সৰ্প দংশনৰ পৰা ৰক্ষা পাবলৈ পূজা কৰা হয়। শিৱ ভক্ত চান্দ সদাগৰৰ আখ্যান সমগ্ৰ বাঁকুৰা জিলাতে সুপৰিচিত। পাঁচমুৰাত মনসা চালি আৰু মনসা ঘট পূজা কৰা হয়।

মনসা চালিয়ে ‘বাঁকুৰা পাঁচমূৰা টেৰাকোটা ক্ৰাফ্ট’ নামেৰে ২০১৮ চনৰ ২৮ মাৰ্চত ভৌগোলিক সূচক (GI) টেগ লাভ কৰে। 

## তথ্যসূত্ৰ

শ্ৰেণী:পশ্চিম বংগৰ সংস্কৃতি
শ্ৰেণী:পশ্চিম বংগৰ ভৌগলিক সূচক 
শ্ৰেণী:ভাৰতৰ হস্তশিল্প
বিপ্লৱী ঠাকুৰ

**বিপ্লৱী ঠাকুৰ** (; জন্ম: ৪ অক্টোবৰ ১৯৪৩) এগৰাকী ভাৰতীয় ৰাজনীতিবিদ। ভাৰতীয় জাতীয় কংগ্ৰেছ দলৰ জ্যেষ্ঠ নেত্ৰীগৰাকীয়ে ভাৰতৰ ৰাজ্য সভাৰ সদস্য হিচাপে কাম কৰিছিল। ঠাকুৰে ২০০৬ চনৰ এপ্ৰিল মাহৰ পৰা সংসদৰ উচ্চ সদনত হিমাচল প্ৰদেশক প্ৰতিনিধিত্ব কৰিছে। ২০২০ চনৰ এপ্ৰিল মাহত তেওঁ উচ্চ সদনৰ পৰা অৱসৰ গ্ৰহণ কৰে।
## পৰিয়াল
তেওঁ হিমাচল প্ৰদেশৰ এটি স্বাধীনতা সংগ্ৰামী পৰিয়ালৰ। তেওঁৰ পিতৃ প্ৰয়াত পৰস ৰাম হিমাচল প্ৰদেশৰ স্বাধীনতা সংগ্ৰামী আৰু ভাৰতীয় কমিউনিষ্ট পাৰ্টিৰ নেতা আছিল। তেওঁৰ মাতৃ প্ৰয়াত ড. সৰলা শৰ্মা ভাৰতীয় জাতীয় কংগ্ৰেছৰ এগৰাকী বিশিষ্ট নেত্ৰী আছিল।
## পদাধিকাৰসমূহ
১৯৮৫–৯০, ১৯৯৩–৯৮ আৰু ১৯৯৮-২০০৩ সদস্য, হিমাচল প্ৰদেশ বিধানসভা।
১৯৯৫-৯৮ ৰাজ্য মন্ত্ৰী (স্বাধীন দায়িত্ব), ভাৰতীয় ঔষধ ব্যৱস্থা, হিমাচল প্ৰদেশ চৰকাৰ।
২০০৩ চনৰ আগষ্ট - ২০০৬ চনৰ মাৰ্চ মাহত হিমাচল প্ৰদেশৰ মহিলা আয়োগৰ অধ্যক্ষ।
২০০৬ চনৰ এপ্ৰিল মাহত ৰাজ্যসভালৈ নিৰ্বাচিত।
জুন ২০০৬ - নৱেম্বৰ ২০০৬ বিজ্ঞান আৰু প্ৰযুক্তি, পৰিৱেশ আৰু বন সমিতিৰ সদস্য।
২০০৬ চনৰ আগষ্ট - ২০০৮ চনৰ জুলাই হিমাচল প্ৰদেশ কংগ্ৰেছ কমিটিৰ সভাপতি।
২০০৬ চনৰ আগষ্ট - ২০০৯ চনৰ মে' মাহত প্ৰতিৰক্ষা সমিতিৰ সদস্য।
নৱেম্বৰ ২০০৬ - মে' ২০০৯ আৰু আগষ্ট ২০০৯ - এপ্ৰিল ২০১২ সদস্য, স্বাস্থ্য আৰু পৰিয়াল কল্যাণ সমিতি।
জুলাই ২০০৭ - মে' ২০০৯ সদস্য, ভাৰত-আমেৰিকা। সংসদীয় বন্ধুত্ব গোট।
আগষ্ট ২০০৭ - এপ্ৰিল ২০১২ সদস্য, স্নাতকোত্তৰ চিকিৎসা শিক্ষা আৰু গৱেষণা প্ৰতিষ্ঠান (পিজিআইএমইআৰ), চণ্ডীগড়।
২০০৮ চনৰ মে' - ২০০৯ চনৰ ছেপ্টেম্বৰ মাহত চৰকাৰী আশ্বাস সমিতিৰ সদস্য।
২০০৮ চনৰ মে' মাহত - ২০০৯ চনৰ মে' মাহত মহিলা আৰু শিশু উন্নয়ন মন্ত্ৰালয়ৰ পৰামৰ্শদাতা সমিতিৰ সদস্য।
২০০৮ চনৰ আগষ্ট - মে' ২০০৯ বাণিজ্য আৰু উদ্যোগ মন্ত্ৰালয়ৰ হিন্দী চালাহকৰ সমিতিৰ সদস্য।
ছেপ্টেম্বৰ ২০০৯ - মে' ২০১০ সদস্য, আবেদন সমিতি।
ছেপ্টেম্বৰ ২০০৯ - এপ্ৰিল ২০১২ সদস্য, পথ পৰিবহণ আৰু ঘাইপথ মন্ত্ৰালয়ৰ পৰামৰ্শদাতা সমিতি।
মাৰ্চ ২০১০ - এপ্ৰিল ২০১২ সদস্য, কৃষি আৰু প্ৰক্ৰিয়াকৃত খাদ্য সামগ্ৰী ৰপ্তানি উন্নয়ন কৰ্তৃপক্ষ (এপিইডিএ)।
ডিচেম্বৰ ২০১০ - এপ্ৰিল ২০১২ সদস্য, ৰাষ্ট্ৰীয় কেডেট কৰ্পছৰ কেন্দ্ৰীয় পৰামৰ্শদাতা সমিতি।
জানুৱাৰী ২০১০ - এপ্ৰিল ২০১২ স্বাস্থ্য আৰু পৰিয়াল কল্যাণ মন্ত্ৰালয়ৰ হিন্দী উপদেষ্টা সমিতিৰ সদস্য।
মে ২০১১ - এপ্ৰিল ২০১২ সদস্য, উপ-সমিতি-I স্বাস্থ্য আৰু পৰিয়াল কল্যাণ সমিতিৰ এইমছৰ কাম-কাজ পৰীক্ষা কৰিবলৈ।
এপ্ৰিল ২০১৪ ৰাজ্যসভালৈ নিৰ্বাচিত (দ্বিতীয় কাৰ্যকাল)।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
বোমকাই শাৰী

**বোমকাই শাৰী** () ভাৰতৰ ওড়িশাৰ এবিধ হস্ততাঁত শাৰী। গঞ্জাম জিলাৰ পৰা  বোমকাই গাঁৱত উৎপত্তি যদিও পিছলৈ ইয়াক প্ৰধানকৈ সুবৰ্ণপুৰ জিলাৰ ভুলীয়া সম্প্ৰদায়ে উৎপাদন কৰিবলৈ লয়। বোমকাই ভাৰতৰ অন্যতম ভৌগোলিক সূচক লাভ কৰা এবিধ সামগ্ৰী। এই শাৰী বিভিন্ন ফেশ্বন শ্ব'ত প্ৰদৰ্শিত জনপ্ৰিয় পৰিচ্ছদ।
## বিৱৰণ
বোমকাই হ’ল পৰম্পৰাগত ৰঙৰ সৈতে আধুনিক ডিজাইনৰ সংমিশ্ৰণ। কপাহী সুতাৰ এই শাৰীবোৰ সাধাৰণতে দৈনন্দিন জীৱনত আৰু ৰেচমী শাৰীবোৰ  আনন্দ অনুষ্ঠান বা পবিত্ৰ অনুষ্ঠান আদিত পিন্ধা হয়। শাৰী পৰিহিতা মহিলাক এক আকৰ্ষণীয় ৰূপ দিবলৈ শাৰীবোৰ মনোমুগ্ধকৰ ৰঙত তৈয়াৰ কৰা হয়। প্ৰাচীন বিশ্বাস মতে এই শাৰীৰ পাৰিবোৰ বেছিভাগ ক্ষেত্ৰত মাছৰ নক্সা দেখা যায়; কাৰণ ই সাফল্য আৰু সমৃদ্ধিৰ লক্ষণ।
## ইতিহাস
বোমকাই শাৰীৰ উৎপত্তি ওড়িশাৰ গঞ্জাম জিলাৰ বোমকাই গাঁৱত হৈছিল। তেতিয়াৰ পাটনাৰ শাসক ৰামাই দেৱৰ সময়ত সোণপুৰত ইয়াৰ প্ৰচলন হয়।

## তথ্যসূত্ৰ

শ্ৰেণী:ওড়িশাৰ সংস্কৃতি
শ্ৰেণী:উৰিষ্যাৰ ভৌগলিক সূচক 
শ্ৰেণী:বস্ত্ৰ
ইফিজেনিয়া

**ইফিজেনিয়া** (/ɪfɪˈdʒɪ.nɪə/; ইংৰাজী: Iphigenia) গ্ৰীক শ্ৰুতিকথাত বৰ্ণিত ৰজা আগামেমনন আৰু ৰাণী ক্লাইটেমনেষ্ট্ৰাৰ কন্যা আৰু সেই দিশৰ পৰা মাইচেনাৰ ৰাজকুমাৰী আছিল। 

কাহিনী অনুসৰি আগামেমননে ট্ৰজান যুদ্ধলৈ যোৱাৰ পথত আৰ্টিমিচৰ এটা পবিত্ৰ হৰিণ হত্যা কৰি দেৱীক ক্ষুণ্ণ কৰে। দেৱীয়ে ইয়াৰ প্ৰতিশোধ স্বৰূপে গ্ৰীক সৈন্যক ট্ৰয়ত উপস্থিত হোৱাত বাধা প্ৰদান কৰে আৰু যদিহে আগামেমননে নিজৰ ডাঙৰ কন্যা ইফিজেনিয়াক বলিদান হিচাপে হত্যা কৰিলেহে বাধা আঁতৰ কৰিব বুলি কয়। এই শ্ৰুতিকথাৰ কিছুমান সংস্কৰণত অলিছত ইফিজেনিয়াৰ মৃত্যু হয় আৰু কিছুমান সংস্কৰণত আৰ্টিমিচে তেওঁক উদ্ধাৰ কৰে। ৰক্ষা পৰা কাহিনীত তেওঁ টাউৰিয়ানসকলৰ ওচৰলৈ যায় আৰু তেওঁৰ ভাতৃ অৰেষ্টেছক লগ পায়।

## কিংবদন্তি
গ্ৰীক কিংবদন্তি অনুসৰি গ্ৰীক সকলে ট্ৰয়ৰ বিৰুদ্ধে যুদ্ধৰ বাবে প্ৰস্তুতি চলাবলৈ অলিছত সমবেত হোৱাৰ সময়ত ইফিজেনিয়াৰ আবিৰ্ভাৱ হয়। ইয়াত গ্ৰীকসকলৰ নেতা আগামেমননে আৰ্টিমিচ দেৱীৰ পবিত্ৰ বাগিচা এখনত হৰিণ চিকাৰ কৰে। আৰ্টিমিচে বতাহৰ শক্তি ব্যৱহাৰ কৰি আগামেমননক শাস্তি দিয়ে, যাতে আগামেমননৰ গ্ৰীক সেনাই ট্ৰয়লৈ যাত্ৰা কৰিব নোৱাৰে। গ্ৰীক পুৰোহিত কালচাছে আগামেমননক কয় যে আৰ্টিমিচক সন্তুষ্ট কৰিবলৈ তেওঁ নিজৰ ডাঙৰ জীয়ৰী ইফিজেনিয়াক বলি দিব লাগিব। প্ৰথমতে তেওঁ এই কথাত সন্মতি নিদিয়ে যদিও অন্য সেনাপতিসকলৰ হেঁচাত তেওঁ সন্মতি দিবলৈ বাধ্য হয়।

একিলিছৰ সৈতে ইফিজেনিয়াৰ বিবাহ সম্পন্ন কৰাব বুলি মিছা কথা কৈ ইফিজেনিয়া আৰু তাইৰ মাতৃ ক্লাইটেমনেষ্ট্ৰাক অলিছলৈ মাতি অনা হয়। কাহিনীটোৰ কিছুমান সংস্কৰণত তেওঁলোকে সত্যটো উপলব্ধি কৰে, আনহাতে আন কিছুমানত ইফিজেনিয়াই শেষ মুহূৰ্তলৈকে নিজৰ আগতীয়া বলিদানৰ বিষয়ে অজ্ঞাত হৈ থাকে, মৃত্যুৰ মুহূৰ্তলৈকে বিশ্বাস কৰে যে তেওঁৰ বিবাহ অনুষ্ঠানৰ বাবে বেদীলৈ লৈ যোৱা হৈছে। 

হাইজিনাছৰ ফেবুলেৰ দৰে কিছুমান সংস্কৰণৰ মতে ইফিজেনিয়াক বলি দিয়া নহয়। কিছুমান সূত্ৰই দাবী কৰে যে বলিদানৰ মুহূৰ্তত আৰ্টেমিছে ইফিজেনিয়াক টাউৰিছলৈ লৈ গৈছিল আৰু দেৱীয়ে তেওঁৰ ঠাইত এটা হৰিণ বা এটা ছাগলী এৰি থৈ গৈছিল। 

## তথ্য সংগ্ৰহ
কানকু

**কানকু** () হৈছে ১৯৬৯ চনৰ গুজৰাটী সামাজিক নাটক ছবি, য'ত অভিনয় কৰিছে কিশোৰ ভাট, কিশোৰ জাৰিৱালা, পল্লৱ মেহতা, পৰিচালনা আৰু প্ৰযোজক কান্তিলাল ৰাথোদৰ। ছবিখনত এগৰাকী বিধৱা কংকুৰ সংগ্ৰামৰ বিষয়ে আলোচনা কৰা হৈছে।এই ছবিখন পান্নালাল পেটেলৰ একে নামৰ চুটি গল্পৰ পৰা অভিযোজিত কৰা হৈছিল। চলচ্চিত্ৰখনে ১৭ সংখ্যক ৰাষ্ট্ৰীয় চলচ্চিত্ৰ বঁটা অনুষ্ঠানত গুজৰাটী ভাষাৰ শ্ৰেষ্ঠ চলচ্চিত্ৰ হিচাপে ৰাষ্ট্ৰীয় চলচ্চিত্ৰ বঁটা লাভ কৰিছিল।

উত্তৰ গুজৰাটৰ গ্ৰাম্য অঞ্চলৰ পৰিৱেশ এই ছবিখনত তুলি ধৰা হৈছে‍।কনকুৱে খুমোক বিয়া কৰায় আৰু তেওঁলোকৰ বৈবাহিক জীৱন সুখী। কনকু গৰ্ভৱতী হৈ থকাৰ সময়তে খুমোৰ কম বয়সতে মৃত্যু হয়। তেওঁ শোকত বিধৱা কিন্তু পুত্ৰ হিৰিয়োৰ জন্মৰ বাবে অপেক্ষা কৰে। যেতিয়া হিৰিয়োৰ জন্ম হয়, তেতিয়া তাই নিজৰ বেছিভাগ সময় তাক ডাঙৰ-দীঘল কৰাত ব্যয় কৰে। বহুতো সম্ভাৱ্য পুৰুষে পুনৰ বিবাহৰ প্ৰস্তাৱ দিয়ে যদিও তাই সেয়া অস্বীকাৰ কৰে আৰু দৰিদ্ৰতাৰ সংগ্ৰামত তেওঁ খেতি কৰি পুত্ৰক  ডাঙৰ-দীঘল কৰে।

সংগ্ৰামৰ সময়ত তাই ওচৰৰ গাঁৱৰ এজন বেপাৰী মালকচান্দৰ পৰা ঋণ ল’ব লগা হয়। মালাকচান্দৰ বিধৱা কনকুৰ প্ৰতি  অনুভূতি আছে। তাইৰো তাৰ প্ৰতিও কোমল অনুভৱ আছে কিন্তু দুয়োজনে ইজনে সিজনক মুকলিকৈ নকয়। যেতিয়া হিৰিয়োৰ বয়স হয় আৰু কনকুৱে হিৰিয়োৰ বিয়াৰ বাবে ঋণ ল'বলৈ মালকচান্দৰ ওচৰলৈ যায়। এই সময়ছোৱাত মালকচান্দৰ লগত তাইৰ শাৰীৰিক সম্পৰ্ক আছিল। হিৰিয়োৰ বিবাহ। তাইৰ গৰ্ভধাৰণৰ পিছত গাঁৱৰ লোক আৰু চুবুৰীয়াসকলে তাইৰ বিষয়ে কথা পাতিছিল। তাই সাহসেৰে পুনৰ বিবাহৰ উদ্দেশ্য ঘোষণা কৰে আৰু প্ৰথমতে তাইৰ বিৰোধিতা কৰা পুত্ৰক পতিয়ন নিয়ায়। তেওঁ মালাকচন্দক বিয়া কৰায়। 

## অভিনয়
মুখ্য অভিনেতাসকল আছিল এনেধৰণৰঃ 

* কানকু হিচাপে পল্লৱী মেহতা
* খুমো হিচাপে কিশোৰ জাৰিৱালা
* মালাকচান্দ হিচাপে কিশোৰ ভট্ট
* অৰবিন্দ যোশী
* কৃষ্ণকান্ত ভুখানৱালা

## উৎপাদন
গুজৰাটী সাহিত্যিক পান্নালাল পেটেলে ১৯৩৬ চনত নৱ-সৌৰাষ্ট্ৰ আলোচনীৰ দীপাৱলী বিশেষ সংস্কৰণৰ বাবে ২০ পৃষ্ঠাৰ চুটিগল্প কনকু লিখিছিল।কান্তিলাল ৰাথোডে‍ তেওঁৰ সৈতে যোগাযোগ কৰিছিল আৰু ইয়াক চলচ্চিত্ৰলৈ ৰূপান্তৰিত কৰিবলৈ তেওঁক পতিয়ন নিয়াইছিল। পেটেলে তেওঁক ছবিখনৰ চিত্ৰনাট্য আৰু সংলাপ লিখিবলৈও সহায় কৰিছিল।

## ছাউণ্ডট্ৰেক


সকলো গীতৰ কথা লিখিছিল ভেনিভাই পুৰোহিত-এ আৰু সংগীত পৰিচালনা কৰিছে দিলীপ ঢোলাকিয়াই৷



## মুক্তি
১৯৬৯ চনত ছবিখন ছবিগৃহত মুক্তি লাভ কৰে। ছবিখন হোম ভিডিঅ’ ডিভিডিত মুক্তি দিছিল ম’জাৰ বেয়াৰে। ইয়াৰ শ্বৰ্টাৰ কাট ১৩৬ মিনিট, যিটো মূলতকৈ ১২ মিনিট কম।

## সম্বৰ্ধনা
ব্যৱসায়িকভাৱে সফল হোৱা ছবিখনে সমালোচকৰ প্ৰশংসা লাভ কৰে। চলচ্চিত্ৰ সমালোচক অমৃত গংগাৰে কংকুক "গুজৰাটী চিনেমাৰ আকাশৰ প্ৰথম বাস্তৱ স্ফুলিংগ" বুলি গণ্য কৰিছিল। "মুনে আন্ধাৰ বোলাভে" গীতটি জনপ্ৰিয় হৈ উঠে।

## প্ৰশংসা
১৯৭০ চনত পল্লৱ মেহতাই ষষ্ঠ চিকাগো আন্তঃৰাষ্ট্ৰীয় চলচ্চিত্ৰ মহোৎসৱত বঁটা লাভ কৰে। সপ্তদশ ৰাষ্ট্ৰীয় চলচ্চিত্ৰ বঁটা প্ৰদানত এই ছবিখনে গুজৰাটী ভাষাৰ শ্ৰেষ্ঠ বৈশিষ্ট্যপূৰ্ণ ছবিৰ ৰাষ্ট্ৰীয় চলচ্চিত্ৰ বঁটা লাভ কৰে। ইয়াৰ উপৰিও ছবিখনে চাৰিটা ৰাজ্যিক বঁটা লাভ কৰে- ৰাথোদলৈ শ্ৰেষ্ঠ পৰিচালক, কুমাৰ জয়ৱন্তলৈ শ্ৰেষ্ঠ চিনেমেট’গ্ৰাফী, পান্নালাল পেটেলৰ শ্ৰেষ্ঠ কাহিনী আৰু গুজৰাটী ভাষাত নিৰ্মিত গুজৰাটী চলচ্চিত্ৰৰ বিশেষ বঁটা। চলচ্চিত্ৰখনৰ এটা প্ৰতিলিপি পুনে ভাৰতীয় চলচ্চিত্ৰ আৰু টেলিভিছন প্ৰতিষ্ঠানত আৰ্কাইভ কৰা হৈছে।

## অভিযোজন
চলচ্চিত্ৰৰ সফলতাৰ পিছত পান্নালাল পেটেলে চুটিগল্পক উপন্যাসলৈ সম্প্ৰসাৰণ কৰি ১৯৭০ চনত জনসত্তাত দৈনিক ধাৰাবাহিক ৰূপায়ণ কৰে। তেওঁ কান্তিলাল ৰাথোডক উপন্যাসখন উৎসৰ্গা কৰিছিল।

## তথ্যসূত্ৰ

শ্ৰেণী:১৯৬৯ বৰ্ষৰ চলচ্চিত্ৰ
বিমলা কাশ্যপ সুদ

**বিমলা কাশ্যপ সুদ** (,জন্ম ২৬ ফেব্ৰুৱাৰী ১৯৪২) ভাৰতীয় জনতা পাৰ্টিৰ প্ৰাৰ্থী হিচাপে ভাৰতৰ হিমাচল প্ৰদেশৰ পৰা নিৰ্বাচিত হোৱা এগৰাকী ভাৰতীয় ৰাজনীতিবিদ, সমাজকৰ্মী আৰু সংসদ (ৰাজ্য সভা)ৰ সদস্য।
## প্ৰাথমিক জীৱন আৰু শিক্ষা
ভাৰতৰ হিমাচল প্ৰদেশৰ সোলন জিলাৰ চৈল গাঁৱত বিমলা কাশ্যপে জন্মগ্ৰহণ কৰিছিল। তেওঁ পঞ্জাৱ বিশ্ববিদ্যালয়, পঞ্জাৱৰ পৰা কলা শাখাত স্নাতক ডিগ্ৰী লাভ কৰিছে। ১৯৬২ চনৰ ১১ জুনত শ্ৰৱণ কাশ্যপ সূদৰ সৈতে তেওঁৰ বিবাহ হয়। তেওঁলোকৰ এজন পুত্ৰ আৰু দুগৰাকী কন্যা আছে।
## কৰ্মজীৱন
নবৈৰ দশকত কাশ্যপ সুদে এটা বেচৰকাৰী সংস্থা "লোটাছ ৱেলফেয়াৰ ছ'চাইটি"ৰ জৰিয়তে হিমাচল প্ৰদেশত সাক্ষৰতা অভিযানত সক্ৰিয়ভাৱে জড়িত হৈ পৰিছিল। ১৯৯৯ চনত তেওঁ "মানৱী" প্ৰতিষ্ঠা কৰে, যিটো এন.জি.অ. পৰিয়ালৰ পৰামৰ্শ আৰু মহিলাৰ কল্যাণৰ লক্ষ্যৰে স্থাপন কৰা হৈছিল৷ ১৯৯৮–২০০৩ চনৰ ভিতৰত তেওঁ চিমলাৰ পৌৰ নিগমত কাউন্সিলাৰ পদত অধিষ্ঠিত হৈছিল৷ তেওঁ "হিমাচল প্ৰদেশ ৰাজ্যিক সমবায় বেংক", "হিমাচল প্ৰদেশ ৰাজ্যিক হস্তশিল্প আৰু হস্ততাঁত নিগম লিমিটেড"ৰ সঞ্চালক। ইয়াৰ উপৰি "মহিলা বিকাশ নিগম", ছিমলাৰ পৰিচালক।

২০১০ চনৰ এপ্ৰিল মাহত তেওঁ ৰাজ্যসভালৈ নিৰ্বাচিত হয়। তেওঁ মহিলা আৰু শিশু উন্নয়ন মন্ত্ৰালয়ৰ পৰামৰ্শদাতা সমিতি, জলসম্পদ সমিতি আৰু পৰিবহণ, পৰ্যটন আৰু সংস্কৃতি সমিতিৰ সদস্য হিচাপে কাৰ্যনিৰ্বাহ কৰিছিল।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
দৰ্শনা সিং

**দৰ্শনা সিং** (; জন্ম: ১০ জুলাই ১৯৭৪) এগৰাকী ভাৰতীয় ৰাজনীতিবিদ আৰু ভাৰতীয় জনতা পাৰ্টিৰ সদস্য হিচাপে উত্তৰ প্ৰদেশৰ পৰা ভাৰতৰ সংসদৰ উচ্চ সদনৰ ৰাজ্যসভাৰ সদস্য।  তেওঁ বিজেপি মহিলা মৰ্চাৰ ৰাষ্ট্ৰীয় উপ-সভানেত্ৰী পদতো অধিষ্ঠিত হৈ আছে। ইয়াৰ পূৰ্বে তেওঁ উত্তৰ প্ৰদেশ বিজেপি মহিলা মৰ্চাৰ ৰাজ্যিক সভানেত্ৰী হিচাপে কাৰ্যনিৰ্বাহ কৰিছিল।
## প্ৰাথমিক জীৱন
১৯৯৬ চনত আজমগড়ৰ ডি এ ভি কলেজৰ পৰা বুৰঞ্জীত তেওঁ এম এ ডিগ্ৰী লাভ কৰি স্বৰ্ণ পদক বিজয়ী হৈ পিছলৈ এলাহাবাদ বিশ্ববিদ্যালয়ৰ পৰা সাংবাদিকতা আৰু দৃশ্য যোগাযোগ বিভাগত ডিপ্লমা লাভ কৰে।
## পদাধিকাৰসমূহ
০৫-জুলাই-২০২২ বৰ্তমানলৈ সংসদ ৰাজ্যসভাৰ সদস্য।
২১-জুন-২০২১ বৰ্তমানলৈ, বিজেপি মহিলা মৰ্চাৰ ৰাষ্ট্ৰীয় উপ-সভাপতি।
১০-ফেব্ৰুৱাৰী-২০১৮ৰ পৰা ২১-জুন-২০২১লৈ বিজেপি মহিলা মৰ্চাৰ ইউ পি সভাপতি।
২০১৬–২০১৮, উত্তৰ প্ৰদেশৰ কাশী অঞ্চলৰ ভাৰতীয় জনতা পাৰ্টিৰ সম্পাদক
২০১৩–২০১৫, ভাৰতীয় জনতা পাৰ্টিৰ জিলা সভাপতি, উত্তৰ প্ৰদেশৰ চণ্ডাউলী জিলাৰ মহিলা মৰ্চাৰ
২০১১–২০১৩, ভাৰতীয় জনতা পাৰ্টিৰ জিলা সভাপতি, উত্তৰ প্ৰদেশৰ চণ্ডাউলী জিলাৰ মহিলা মৰ্চাৰ
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
ডায়েনা পেণ্টী

**ডায়েনা পেন্টি** (জন্ম ২ নৱেম্বৰ ১৯৮৫) এগৰাকী ভাৰতীয় অভিনেত্ৰী যিয়ে প্ৰধানকৈ হিন্দী ছবিত কাম কৰে।  ২০০৫ চনত তেওঁৰ মডেলিং কেৰিয়াৰ আৰম্ভ হয় যেতিয়া তেওঁক এলিট মডেলছ ইণ্ডিয়াৰ দ্বাৰা চুক্তিবদ্ধ কৰা হয়। তাৰ পিছত পেণ্টীয়ে ৰোমান্টিক কমেডী ছবি *ককটেল* (২০১২)ৰ জৰিয়তে অভিনয়ত আত্মপ্ৰকাশ কৰে, যাৰ বাবে তেওঁ শ্ৰেষ্ঠ মহিলা আত্মপ্ৰকাশৰ বাবে ফিল্মফেয়াৰ বঁটাৰ মনোনয়ন লাভ কৰে।

চাৰি বছৰৰ বিৰতিৰ পিছত পেণ্টীয়ে শ্লীপাৰ হিট ছবি *হেপি ভাগ জয়েগী* (২০১৬)ত মুখ্য চৰিত্ৰত অভিনয় কৰে। তাৰ পিছত তেওঁ *পাৰমানু: দ্য ষ্ট’ৰী অৱ পোখৰাণ* (২০১৮)ত এগৰাকী সেনা বিষয়াৰ চৰিত্ৰত অভিনয় কৰে, *শিদ্দাত* (২০২১)ত এগৰাকী জনসেৱাৰ স্বেচ্ছাসেৱক, আৰু মালয়ালম ছবি *চেলুট* (২০২২)ত মুখ্য মহিলাৰ চৰিত্ৰত অভিনয় কৰে। ইয়াৰ পিছত তেওঁ ষ্ট্ৰীমিং ছবি *ব্লাডি ডেডী* (২০২৩) আৰু *অদ্ভুত* (২০২৪)ত অভিনয় কৰে।

অভিনয় কেৰিয়াৰৰ উপৰিও তেওঁ ব্ৰেণ্ড আৰু প্ৰডাক্টৰ বাবে এগৰাকী বিশিষ্ট চেলিব্ৰিটি এণ্ডাৰছাৰ।

## প্ৰাৰম্ভিক জীৱন
পেণ্টীৰ জন্ম হৈছিল ১৯৮৫ চনৰ ২ নৱেম্বৰ তাৰিখে মুম্বাই, মহাৰাষ্ট্ৰত এজন পাৰ্চী পিতৃ আৰু এগৰাকী কোংকণী খ্ৰীষ্টান মাতৃৰ ঘৰত। তেওঁ চেণ্ট.  এগনেছ হাইস্কুল, মুম্বাইত পঢ়িছিল আৰু জেভিয়াৰ কলেজ, মুম্বাইৰ পৰা গণ সংবাদ মাধ্যমত স্নাতক ডিগ্ৰী লাভ কৰে।

## ফটো গেলাৰী

## তথ্যসূত্ৰ

শ্ৰেণী:ভাৰতীয় অভিনেত্ৰী 
শ্ৰেণী:হিন্দী চলচ্চিত্ৰৰ অভিনেত্ৰী
মালতী শৰ্মা

**মালতী শৰ্মা** (; ৩০ জুন ১৯৩০ – ১ অক্টোবৰ ২০১৮) এগৰাকী ভাৰতীয় ৰাজনীতিবিদ। ভাৰতৰ সংসদৰ উচ্চ সদনত উত্তৰ প্ৰদেশক প্ৰতিনিধিত্ব কৰি তেওঁ ভাৰতীয় জনতা পাৰ্টিৰ সদস্য হিচাপে সংসদৰ সদস্য হৈছিল জনসংঘ আৰু বিজেপিৰ প্ৰতিষ্ঠাপক সদস্যৰ ভিতৰত শৰ্মাও এগৰাকী আছিল। 

## প্ৰাথমিক জীৱন
১৯৩০ চনৰ ৩০ জুনত হাৰিয়ানাৰ সোণেপাটত জন্মগ্ৰহণ কৰা মালতী শৰ্মাই ৰাজনীতি বিজ্ঞানত এম এ ডিগ্ৰী লাভ কৰে।

## কৰ্মজীৱন
১৯৬৭ চনৰ পৰা ১৯৮৯ চনলৈ জনসংঘ আৰু বিজেপিৰ বাবে প্ৰতিদ্বন্দ্বিতা কৰা শৰ্মা জনসংঘৰ প্ৰতিষ্ঠাপক সদস্য হয়। ১৯৭৭ চনত মুখ্যমন্ত্ৰী ৰামনৰেশ যাদৱৰ চৰকাৰৰ তেওঁ প্ৰথম বিধায়িকা হয়। তেওঁ উপ-শিক্ষামন্ত্ৰী হৈছিল। কিছু মতানৈক্যৰ বাবে পিছত মন্ত্ৰীসভাৰ পৰা তেওঁ পদত্যাগ কৰে। চাৰিবাৰ বিজেপিৰ জিলা সভানেত্ৰী হিচাপে তেওঁ কাৰ্যনিৰ্বাহ কৰিছিল। বিজেপিৰ মহিলা মঞ্চৰ ৰাজ্যিক সভানেত্ৰী হিচাপে মালতী শৰ্মাই কাৰ্যনিৰ্বাহ কৰিছিল। শৰ্মা চাৰে চাৰি দশক ধৰি বিজেপিৰ কেন্দ্ৰীয় কাৰ্যবাহীত সক্ৰিয় আছিল। উপ-সভাপতি আৰু ৰাষ্ট্ৰীয় উপ-সভানেত্ৰী হিচাপে শৰ্মাই কাৰ্যনিৰ্বাহ কৰিছিল।

১৯৯৪ চনত তেওঁক ৰাজ্যসভাৰ সদস্য হিচাপে পঠিওৱা হয়।

তেওঁ চৰাথাৱাল আসনৰ পৰা দুবাৰকৈ টিকট পালে য'ত বিজেপিয়ে জয়লাভ কৰিলে।
## কাৰাবাস
১৯৭৫ চনত ভাৰতৰ জৰুৰীকালিন অৱস্থাৰ সময়ত তেওঁ ১৯ মাহ নৈনীৰ কেন্দ্ৰীয় কাৰাগাৰত কটায়।
## ব্যক্তিগত জীৱন আৰু মৃত্যু
শৰ্মাই বাছ্চৰ অঞ্চলৰ বডিনা কলন নামৰ গাঁৱৰ বাসিন্দা ব্ৰহ্মানন্দ শৰ্মাৰ সৈতে বিবাহপাশত আবদ্ধ হয়। ডি এ ভি কলেজৰ অধ্যাপক হিচাপে তেওঁ ৩০ খনতকৈও অধিক গ্ৰন্থ লিখিছিল। তেওঁলোকৰ তিনিজন পুত্ৰ অশোক, অৰবিন্দ আৰু অতুল আৰু এগৰাকী কন্যা মধুলিকা আছিল। অশোক আৰু মধুলিকাৰ আগতে মৃত্যু হৈছিল।

২০১৮ চনৰ ১ অক্টোবৰত মুজফ্ফৰনগৰত ৮৮ বছৰ বয়সত মালতী শৰ্মাৰ মৃত্যু হয়।
## তথ্যসূত্ৰ
ডোলা সেন

**ডোলা সেন** (; জন্ম: ২৬ মাৰ্চ ১৯৬৭) এগৰাকী ভাৰতীয় ৰাজনীতিবিদ আৰু ট্ৰেড ইউনিয়নৰ কৰ্মী। ২০২০ চনৰ পৰা তেওঁ ভাৰতীয় ৰাষ্ট্ৰীয় তৃণমূল ট্ৰেড ইউনিয়ন কংগ্ৰেছ (INTTUC)ৰ কেন্দ্ৰীয় সভানেত্ৰী।

১৯৯০ চনত কলকাতাৰ কলিকতা বিশ্ববিদ্যালয়ৰ পৰা বি এছ চি (গণিত) সম্পূৰ্ণ কৰিছে।তেওঁৰ ঘৰ ৰাজাৰহাটৰ তেঘৰিয়াত।

২০১৪ চনৰ ভাৰতীয় সাধাৰণ নিৰ্বাচনত সৰ্বভাৰতীয় তৃণমূল কংগ্ৰেছে আছানছল লোকসভাৰ আসনৰ প্ৰাৰ্থী হিচাপে তেওঁক প্ৰক্ষেপ কৰিছিল।

তেওঁ পশ্চিম বংগৰ পৰা ভাৰতীয় সংসদৰ উচ্চ সদন ৰাজ্যসভালৈ নিৰ্বাচিত হয়।

২০২০ চনৰ ২১ ছেপ্টেম্বৰত ডোলা সেনক আন ৭ জন সদস্যৰ সৈতে ৰাজ্যসভাত নথি-পত্ৰ ফালি, মাইক ভাঙি, টেবুলত থিয় হৈ আৰু ৰাজ্যসভাৰ উপ অধ্যক্ষক হেঁচা মাৰি ধৰি অশান্ত আচৰণ কৰাৰ বাবে ৰাজ্যসভাৰ পৰা নিলম্বন কৰা হৈছিল। তেওঁলোকৰ এই কাৰ্যক কেইবাজনো নেতাই নিন্দা কৰিছিল।[
## তথ্যসূত্ৰ

শ্ৰেণী:পশ্চিমবঙ্গৰ ব্যক্তি
শ্ৰেণী:ৰাজ্যসভাৰ সাংসদ
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:পশ্চিমবংগ তৃণমূল কংগ্ৰেছৰ ৰাজনীতিবিদ
নন্দিনী শতপথী

**নন্দিনী শতপথী** (; ৯ জুন ১৯৩১ – ৪ আগষ্ট ২০০৬) এগৰাকী ভাৰতীয় ৰাজনীতিবিদ আৰু লেখিকা। ১৯৭২ চনৰ জুন মাহৰ পৰা ১৯৭৬ চনৰ ডিচেম্বৰ মাহলৈকে তেওঁ ওড়িশাৰ মুখ্যমন্ত্ৰী আছিল।

## প্ৰাথমিক জীৱন
১৯৩১ চনৰ ৯ জুনত উপকূলীয় পুৰীৰ এটা ব্ৰাহ্মণ পৰিয়ালত কালিন্দি চৰণ পাণিগ্ৰাহী আৰু ৰত্নামণি পাণিগ্ৰাহীৰ ঘৰত নন্দিনী পাণিগ্ৰাহী নামেৰে নন্দিনী শতপথীয়ে জন্মগ্ৰহণ কৰিছিল৷ তেওঁ ভাৰতৰ কটকৰ পিঠাপুৰত ডাঙৰ-দীঘল হৈছিল। শতপথীৰ ককাক ভাগৱতী চৰণ পাণিগ্ৰাহীয়ে ভাৰতীয় কমিউনিষ্ট পাৰ্টিৰ ওড়িশা শাখা প্ৰতিষ্ঠা কৰিছিল। তেওঁ আছিল নেতাজী সুভাষ চন্দ্ৰ বসুৰ ঘনিষ্ঠ সহযোগী।

## সাহিত্যিক জীৱন
শতপথী ওড়িয়া ভাষাৰ লেখক আছিল৷ তেওঁৰ ৰচনাসমূহ আন কেইবাটাও ভাষালৈ অনুবাদ আৰু প্ৰকাশ কৰা হৈছে। ওড়িয়া সাহিত্যলৈ আগবঢ়োৱা অৱদানৰ বাবে তেওঁ ১৯৯৮ চনত সাহিত্য ভাৰতী সন্মান বঁটা লাভ কৰে। তেওঁৰ অন্তিমটো গুৰুত্বপূৰ্ণ সাহিত্যিক কৃতি আছিল তছলিমা নাছৰিনৰ *লজ্জা*ৰ ওড়িয়ালৈ অনুবাদ।

## মৃত্যু
২০০৬ চনৰ ৪ আগষ্টত ভুৱনেশ্বৰৰ ঘৰত নন্দিনী শতপথীৰ মৃত্যু হয়।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
শ্ৰেণী:ওড়িয়া ব্যক্তি
শ্ৰেণী:ৰাজনৈতিক ক্ষেত্ৰত নাৰী
ইফিয়ান্সা

**ইফিয়ান্সা** (/ˌɪfiəˈnæsə/; ইংৰাজী: Iphianassa, আক্ষৰিক অৰ্থ: 'শক্তিশালী ৰাণী') গ্ৰীক মহাকাব্য ইলিয়াডত বৰ্ণনা কৰা অনুসৰি ৰজা আগামেমনন আৰু ক্লাইটেমনেষ্ট্ৰাৰ এগৰাকী অস্পষ্ট আৰু বিতৰ্কিত কন্যা তথা লাওডিচ আৰু ক্ৰাইছ'থেমিছৰ ভগ্নী, কেতিয়াবা তেওঁক ইফিজেনিয়াৰ সৈতে একে বুলি গণ্য কৰা হয়।

## কিংবদন্তি
ছফক্লিছ, ইস্কিলাছ আৰু ইউৰিপিডিছৰ দ্বাৰা ৰচিত অৰেষ্টেছ আৰু ইলেক্ট্ৰাৰ কাহিনী সম্পৰ্কীয় বিদ্যমান নাটকসমূহত ইফিয়ান্সাক চৰিত্ৰ হিচাপে অন্তৰ্ভুক্ত কৰা হোৱা নাই। এয়া তেওঁ আৰু ইফিজেনিয়া একে বুলি কোৱা তত্ত্বৰ সৈতে সামঞ্জস্যপূৰ্ণ। আনহাতে, ছফক্লেছে তেওঁৰ কথা উল্লেখ কৰিছে আৰু ইংগিত দিয়ে যে তেওঁ ইলেক্ট্ৰা আৰু ক্ৰাইছ'থেমিছৰ সৈতে একেলগে এজিষ্টাছ আৰু ক্লাইটেমনেষ্ট্ৰাৰ ৰাজপ্ৰসাদত বাস কৰে।

লুক্ৰেটিয়াছে ডি ৰেৰাম নেচুৰাত ইফিয়ানাছাক তেওঁৰ পিতৃয়ে অলিছত থকা "ক্ৰছৱেজৰ ভাৰ্জিন" (Triviai virginis) ডায়েনাৰ বেদীত বলি দিয়াৰ কথা উল্লেখ কৰিছে, যিটো যাত্ৰাৰ সফলতা নিশ্চিত কৰাৰ বাবে নৈবদ্য হিচাপে আগবঢ়োৱা হৈছিল, নিঃসন্দেহে এয়া ইফিজেনিয়াৰ কাহিনীৰ সৈতে সাদৃশ্য আছে। লুক্ৰেটিয়াছে এই খণ্ডটোৰ উদ্ধৃতি উল্লেখ কৰিছিল: "অন্ধবিশ্বাসে (ধৰ্ম) ইমান ডাঙৰ দুষ্টতাক প্ৰৰোচিত কৰিবলৈ সক্ষম হৈছিল।"

## তথ্য সংগ্ৰহ

শ্ৰেণী:গ্ৰীক কিংবদন্তি
টি এন সীমা

**টি এন সীমা** () এগৰাকী ভাৰতীয় সমাজকৰ্মী, শিক্ষক আৰু ৰাজনীতিবিদ৷ তেওঁ ২০১০ চনৰ পৰা ২০১৬ চনলৈকে কেৰালাৰ পৰা ভাৰতীয় কমিউনিষ্ট পাৰ্টি (মাৰ্ক্সবাদী)ক প্ৰতিনিধিত্ব কৰি ৰাজ্যসভালৈ নিৰ্বাচিত হোৱা সাংসদ আছিল।

## প্ৰাথমিক জীৱন আৰু শিক্ষা
১৯৬৩ চনৰ ১ জুনত ভাৰতৰ কেৰালা ৰাজ্যৰ থ্ৰিছুৰত সীমাৰ জন্ম হৈছিল।

১৯৮৬ চনৰ ২৩ ডিচেম্বৰত তেওঁ জি জয়ৰাজৰ সৈতে বিবাহপাশত আবদ্ধ হয়, যিজন বৰ্তমান ৰাজ্য চৰকাৰে নিযুক্তি দিয়া চি-ডি আই টিৰ সঞ্চালক।  তেওঁলোকৰ এগৰাকী কন্যা আছে।

টি এন সীমা কেৰেলা ৰাজ্যিক সভাপতি আৰু AIDWA-ৰ ৰাষ্ট্ৰীয় উপ-সভাপতি৷ তেওঁ কেৰালাত চিপিআই(এম)ৰ ৰাজ্যিক সমিতিৰ সদস্য।
## কৰ্মজীৱন
কেৰালাৰ কুডুম্বশ্ৰী দৰিদ্ৰতা নিৰাময় অভিযানৰ ৰাজ্যিক কাৰ্যনিৰ্বাহক সমিতিৰ সদস্য হিচাপে মহিলাৰ মাহেকীয়া "শ্ৰীসবদম"ৰ সম্পাদিকা।.

তেওঁ হৰিথা কেৰালাম মিছনৰ অধ্যক্ষ হিচাপে কাৰ্যনিৰ্বাহ কৰে আৰু ২০২০ চনত তিৰুৱনন্তপুৰমত চিপিএমৰ মেয়ৰ প্ৰাৰ্থী হিচাপে নিযুক্তি লাভ কৰে।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:নাস্তিকতাবাদী
ইন্দ্ৰিৰা হিন্দুজা

**ইন্দিৰা হিন্দুজা** মুম্বাইত বাস কৰা এগৰাকী ভাৰতীয় স্ত্ৰীৰোগ, প্ৰসূতি আৰু বন্ধ্যাত্ব বিশেষজ্ঞ। তেখেত গেমেট ইণ্ট্ৰাফেলপিয়ান ট্ৰেন্সফাৰ (GIFT) কৌশলৰ পথ প্ৰদৰ্শক হিচাপে কাম কৰিছিল যাৰ ফলত ১৯৮৮ চনৰ ৪ জানুৱাৰীত ভাৰতৰ প্ৰথমটো GIFT শিশুৰ জন্ম হয়। ইয়াৰ পূৰ্বে ১৯৮৬ চনৰ ৬ আগষ্টত কে ই এম হাস্পতালত ভাৰতৰ প্ৰথমটো টেষ্ট টিউব শিশু প্ৰসৱ কৰে। ৰজোনিবৃত্তি আৰু অকালতে ডিম্বাশয় বিকল হোৱা ৰোগীৰ বাবে অ’চাইট দান কৌশল বিকশিত কৰাৰ বাবেও তেওঁক কৃতিত্ব দিয়া হয়, যাৰ ফলত ১৯৯১ চনৰ ২৪ জানুৱাৰীত দেশৰ প্ৰথমটো শিশু এই কৌশলৰ পৰা বাহিৰ হৈ পৰে।

## শৈক্ষিক কেৰিয়াৰ
ডাঃ হিন্দুজাৰ চিকিৎসা বিজ্ঞানৰ প্ৰতি থকা আকৰ্ষণৰ জুই জ্বলি উঠিছিল যেতিয়া তেওঁৰ বয়স ৯ বছৰ আছিল। হাড় ভঙা এটাই তাইক চিকিৎসালয়লৈ লৈ গৈছিল, য’ত তাই লেব কোট পিন্ধা পেছাদাৰীসকলক দেখিছিল, যিসকলৰ সমাধান থকা যেন লাগিছিল। ৩২ বছৰ বয়সলৈকে তেওঁ চিকিৎসা বিজ্ঞানত ডক্টৰেট ডিগ্ৰী সম্পূৰ্ণ কৰিছিল আৰু নেচনেল ইনষ্টিটিউট ফৰ ৰিচাৰ্চ ইন ৰিপ্ৰডাক্টিভ হেল্থত আইভিএফ গৱেষণাত পি এইচ ডি কৰি আছিল।

বোম্বাই বিশ্ববিদ্যালয়ৰ পৰা ‘Human in Vitro Fertilization and Embryo Transfer’ শীৰ্ষক থিছিছৰ বাবে পি এইচ ডি ডিগ্ৰী লাভ কৰিছে। পি.ডি.ৰ এগৰাকী পূৰ্ণকালীন প্ৰেকটিচিং প্ৰসূতি আৰু স্ত্ৰীৰোগ বিশেষজ্ঞ। হিন্দুজা হাস্পতাল, মহিম পশ্চিম, বম্বে।

হিন্দুজা বৰ্তমান পি.ডি.ৰ সন্মানীয় প্ৰসূতি আৰু স্ত্ৰীৰোগ বিশেষজ্ঞ। মুম্বাইৰ হিন্দুজা ৰাষ্ট্ৰীয় চিকিৎসালয় আৰু চিকিৎসা গৱেষণা কেন্দ্ৰ।

ডাঃ হিন্দুজাৰ কিং এডৱাৰ্ড মেম’ৰিয়েল হস্পিতাল আৰু ছেথ জি.এছ.

## বঁটাসমূহ

* যুৱ ভাৰতীয় বঁটা (১৯৮৭)
* মহাৰাষ্ট্ৰ ৰাজ্যৰ অসাধাৰণ লেডী চিটিজেন জেচী বঁটা (১৯৮৭)
* প্ৰতিভাৱান মহিলাৰ বাবে ভাৰত নিৰ্মাণ বঁটা (১৯৯৪)
* বম্বেৰ মেয়ৰৰ দ্বাৰা আন্তঃৰাষ্ট্ৰীয় নাৰী দিৱসৰ বঁটা (১৯৯৫; ২০০০)
* ফেডাৰেচন অৱ অব্ষ্টেট্ৰিস্ক এণ্ড গাইনেক'লজিকেল ছ'চাইটি অৱ ইণ্ডিয়াৰ দ্বাৰা জীৱনজোৰা কৃতিত্ব বঁটা (১৯৯৯)
* মহাৰাষ্ট্ৰৰ ৰাজ্যপালৰ ধনবন্তৰী বঁটা (২০০০)
* ভাৰত চৰকাৰৰ পৰা পদ্মশ্ৰী বঁটা (২০১১)

## তথ্যসমূহ

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
মনিকা কপিল মোহতা

**মনিকা কপিল মোহতা** ( হিন্দী: मोनिका कपिल मोहता, জন্ম ১৯ জানুৱাৰী ১৯৬২) ভাৰতীয় বিদেশ সেৱাৰ এগৰাকী কূটনীতিবিদ, যিয়ে ২০২০ চনৰ আগষ্ট মাহৰ পৰা ছুইজাৰলেণ্ডত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল। তেওঁ বৈদেশিক বিষয়ক মন্ত্ৰণালয় (MEA) ত সচিব পদৰ অধিকাৰী হৈ সেৱা আগবঢ়াইছিল। এই পদত নিযুক্ত হোৱাৰ আগতে, তেওঁ ২০১৬-২০২০ চনৰ সময়চোৱাত ছুইডেন আৰু লাটভিয়াত, আৰু ২০১১-২০১৬ চনৰ ভিতৰত পোলেণ্ড আৰু লিথুৱানিয়াত ভাৰতৰ ৰাষ্ট্ৰদূত হিচাপে সেৱা আগবঢ়াইছিল। ।

## প্ৰাৰম্ভিক জীৱন আৰু শিক্ষা
মোহতা নতুন দিল্লীত  জন্মগ্ৰহণ কৰিছিল।  তেওঁৰ পিতৃৰ নাম জয় সিং কপিল আৰু মাতৃৰ নাম বেদ কপিল। দ্য এয়াৰ ফৰ্চ স্কুলৰ পৰা তেওঁ স্কুলীয়া শিক্ষা সম্পন্ন কৰে। তাৰ পিছত, তেওঁ দিল্লী বিশ্ববিদ্যালয়ৰ চেণ্ট. ষ্টিফেন’ছ কলেজ ৰ পৰা স্নাতক আৰু স্নাতকোত্তৰ ডিগ্ৰী লাভ কৰে।

তেওঁ ১৯৮৫ চনত ভাৰতীয় বৈদেশিক সেৱা (IFS) ত যোগদান কৰিছিল।

## কৰ্ম জীৱন
মোহতাই নতুন দিল্লীত বৈদেশিক পৰিক্ৰমা মন্ত্ৰালয়ত যুটীয়া সচিব আৰু অতিৰিক্ত সচিব (দক্ষিণ) হিচাপে কাৰ্যনিৰ্বাহ কৰিছিল, আৰু লগতে এই পদত থাকিয়েই এছিয়া-পেচিফিক অঞ্চলৰ এক বৃহৎ অংশৰ সৈতে ভাৰতৰ ভাৰতৰ দ্বিপাক্ষিক সম্পৰ্ক পৰ্যবেক্ষণ কৰিছিল। অষ্ট্ৰেলিয়া, ব্ৰুনাই, কম্বোডিয়া, ইষ্ট টিমৰ, ফিজি, ইণ্ডোনেছিয়া, লাওছ, মালয়েছিয়া, নিউজিলেণ্ড, পাপুয়া নিউগিনি, ফিলিপাইনছ, ছিংগাপুৰ, থাইলেণ্ড, ভিয়েটনাম আৰু প্ৰশান্ত মহাসাগৰীয় দ্বীপপুঞ্জৰ সকলো দেশৰ সৈতে জড়িত সকলো ৰাজনৈতিক আৰু দ্বিপাক্ষিক ক্ষেত্ৰৰ প্ৰতিটো বিষয়ত দায়িত্ব পালন কৰিছিল। মোহতা নতুন নালন্দা বিশ্ববিদ্যালয়ৰ উন্নয়নৰ সৈতে জড়িত কাম-কাজ চোৱাচিতাৰ দায়িত্বত থকা বৈদেশিক মন্ত্ৰালয়ৰ বিভাগটোৰ মুৰব্বীও আছিল। তেওঁ ভাৰতীয় বৈদেশিক সেৱা প্ৰতিষ্ঠানৰ ডেপুটি ডীন হিচাপেও সেৱা আগ বঢ়াইছিল।

২০১১ চনৰ জুলাইৰ পৰা ২০১৫ চনৰ জানুৱাৰীলৈ পোলেণ্ড আৰু লিথুৱেনিয়াত ভাৰতৰ ৰাষ্ট্ৰদূত হিচাপে আৰু তাৰ পিচত ২০১৬ চনৰ নৱেম্বৰৰ পৰা ২০২০ চনৰ জুলাইলৈকে ছুইডেন আৰু লাটভিয়াত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল। ২০০৬ চনৰ পৰা ২০১১ চনলৈকে যুক্তৰাজ্যত ভাৰতৰ উচ্চ আয়োগৰ দ্য নেহৰু চেণ্টাৰৰ সঞ্চালক আৰু মন্ত্ৰী (সংস্কৃতি) হিচাপে কাম কৰিছিল, ব্ৰিটেইনত ভাৰতৰ বাবে সাংস্কৃতিক আৰু সম্প্ৰদায়ৰ বিষয়সমূহ চোৱাচিতা কৰিছিল। ইয়াৰ পূৰ্বে তেওঁ ২০০৫ চনৰ পৰা ২০০৬ চনলৈকে ভাৰতীয় সাংস্কৃতিক সম্পৰ্ক পৰিষদৰ (আইচিচিআৰ) উপ-সঞ্চালক প্ৰধান হিচাপে কাৰ্যনিৰ্বাহ কৰিছিল।বিদেশ মন্ত্ৰালয়ত তেওঁ সঞ্চালক আৰু যুটীয়া সচিব (পাকিস্তান), সঞ্চালক (গালফ), সঞ্চালক (বাহ্যিক প্ৰচাৰ), উপ-মুখপাত্ৰ, সঞ্চালক (ৰাষ্ট্ৰসংঘৰ ৰাজনৈতিক), বিশেষ কৰ্তব্যৰ বিষয়া (সংবাদ সম্পৰ্ক), অধীক্ষক হিচাপে কাৰ্যনিৰ্বাহ কৰি আহিছে (বিদেশ সেৱা প্ৰতিষ্ঠান) আৰু আণ্ডাৰ সচিব (দক্ষিণ আফ্ৰিকা)।

ইয়াৰ উপৰিও মোহতাই ফ্ৰান্স, নেপাল আৰু থাইলেণ্ডত থকা ভাৰতীয় দূতাবাসত, পেৰিছত ইউনেস্ক’ত ভাৰতৰ স্থায়ী প্ৰতিনিধি দলতো কাৰ্যনিৰ্বাহ কৰি আহিছে।

## ব্যক্তিগত জীৱন
চিকিৎসা চিকিৎসক, লেখক আৰু কেৰিয়াৰ কূটনীতিবিদ ডাঃ মধুপ মহতাৰ সৈতে বিবাহপাশত আবদ্ধ হয়। তেওঁলোকৰ এজন পুত্ৰ সিদ্ধান্ত আৰু এগৰাকী কন্যা সংস্কৃত আছে।

## তথ্য সূত্ৰ
ক্ৰীছ'থেমিছ

**ক্ৰীছ'থেমিছ** (/krɪˈsɒθɪmɪs/; ইংৰাজী: Chrysothemis, "সোণালী নিয়ম") গ্ৰীক শ্ৰুতিকথাত বৰ্ণিত কেইবাগৰাকী নাৰী চৰিত্ৰৰ নাম।

ক্ৰীছ'থেমিছ: কাৰ্মেটৰৰ কন্যা আৰু পাইথিয়ান গেমছত অনুষ্ঠিত হোৱা আটাইতকৈ পুৰণি এপ’ল’ৰ গীত গোৱা প্ৰতিযোগিতাখনৰ প্ৰথম বিজয়ী। তেওঁ ষ্টেফাইলাছৰ পত্নী বা এপ'ল'ৰ এগৰাকী প্ৰেমিকা আছিল।

ক্ৰীছ'থেমিছ: এষ্টেৰ'প, হাইজিয়া আৰু লিপাৰাৰ সৈতে একেলগে এটা প্ৰাচীন ফুলদানিৰ ছবিত থকা আৰু নামকৰণ কৰা এগৰাকী হেস্পেৰিড (গ্ৰীক শ্ৰুতিকথাৰ পৰী/অপ্সৰা)।

ক্ৰীছ'থেমিছ: ডানাউছৰ কন্যা। তেওঁ এজিপ্টাছৰ পুত্ৰ এষ্টেৰাইডছক বিয়া কৰায় (আৰু হত্যা কৰে)।

ক্ৰীছ'থেমিছ: আগামেমনন আৰু ক্লাইটেমনেষ্ট্ৰাৰ কন্যা। ভগ্নী ইলেক্ট্ৰাৰ দৰে ক্ৰীছ'থেমিছে কিন্তু এজিষ্টাছৰ সৈতে প্ৰেমৰ সম্পৰ্ক স্থাপন কৰি তাৰ পিছত পিতৃক হত্যা কৰাৰ বাবে মাতৃৰ বিৰুদ্ধে প্ৰতিবাদ বা প্ৰতিশোধৰ মনোভাব পোষণ কৰা নাছিল। ছফক্লিছৰ ইলেক্ট্ৰাত তেওঁক চিত্ৰিত কৰা হৈছে।

## তথ্য সংগ্ৰহ

শ্ৰেণী:গ্ৰীক কিংবদন্তি
পৱন আমাৰা

**পৱন আমৰা** () লণ্ডনত বাস কৰা এগৰাকী ছাত্ৰী নাৰ্ছ, সাংবাদিক আৰু মহিলা অধিকাৰ কৰ্মী৷ তেওঁ 'মাই বডি বেক প্ৰজেক্ট'ৰ প্ৰতিষ্ঠাপক।
## সক্ৰিয়তা
কৈশোৰকালত আমাৰাক ধৰ্ষণ কৰা হৈছিল। ইয়াৰ পিছত তেওঁৰ জীৱনৰ কিছুমান অভিজ্ঞতা (যেনে-চিকিৎসকৰ ওচৰলৈ যোৱা আদিৰ দৰে কামবোৰ) কঠিন হৈ পৰিছিল।. তেওঁ সহায় বিচাৰি গুগল চাৰ্চত ‘rape, body image, can’t go to doctor’ টাইপ কৰিলে।ছাত্ৰী নাৰ্ছ হিচাপে কাম কৰি থাকোঁতে যৌন নিৰ্যাতনৰ সন্মুখীন হোৱা ত্ৰিশগৰাকী মহিলাৰ সাক্ষাৎকাৰ লৈ তেওঁ আৱিষ্কাৰ কৰিলে যে এনেধৰণৰ অসুবিধা পোৱা একমাত্ৰ ব্যক্তি কেৱল তেঁৱেই নহয়। সকলো মহিলাই তেওঁক ক'লে যে যৌন সম্পৰ্ক উপভোগ কৰা, আইনাত চোৱা আৰু স্বাস্থ্যসেৱাৰ সুবিধাৰ ক্ষেত্ৰত একাধিক সমস্যা আছে।

আমাৰাই ২০১৪ চনৰ আগষ্ট মাহত লণ্ডনত *মাই বডি বেক প্ৰজেক্ট* প্ৰতিষ্ঠা কৰে৷ ইয়াৰ উদ্দেশ্য আছিল যৌন নিৰ্যাতনৰ পৰা ৰক্ষা পোৱা লোকসকলৰ বাবে এটা ৱেবছাইট স্থাপন কৰা আৰু এটা সমৰ্থন নেটৱৰ্ক সৃষ্টি কৰা।এবছৰৰ পিছত এই প্ৰকল্পটোৱে লণ্ডনৰ ছেইণ্ট বাৰ্টছ হাস্পতালত যৌন নিৰ্যাতনৰ পৰা ৰক্ষা পোৱা লোকসকলৰ বাবে নিবেদিত এখন ক্লিনিক আৰম্ভ কৰে।

## স্বীকৃতি
সেই সময়ৰ লণ্ডনৰ প্ৰধানমন্ত্ৰী থেৰেছা মেই আমাৰালৈ লিখিছিল যে "দৃঢ়তাৰ জৰিয়তে আপুনি যৌন হিংসাৰ সন্মুখীন হোৱা মহিলাসকলৰ বাবে ব্ৰিটেইনৰ প্ৰথমখন যৌন স্বাস্থ্য আৰু প্ৰসূতি ক্লিনিক স্থাপন কৰিছে। 'মাই বডি বেক প্ৰজেক্ট'ৰ সফলতা দুৰ্বল মহিলাসকলক সহায় কৰাৰ বাবে আপোনাৰ অসাধাৰণ সমৰ্পণৰ প্ৰমাণ আৰু প্ৰকল্পটোৱে লাভ কৰা সকলোখিনিৰ বাবে আপুনি গৌৰৱ অনুভৱ কৰা উচিত।"

২০১৫ চনত *দ্য ইণ্ডিপেণ্ডেণ্ট* কাকতে আমাৰাক দহগৰাকী "উজ্জ্বল আৰু শ্ৰেষ্ঠ" নাৰীবাদীৰ ভিতৰত অন্যতম হিচাপে তালিকাভুক্ত কৰিছিল।তেওঁ *হাফিংটন পোষ্ট, ইণ্ডিপেণ্ডেণ্ট* আৰু অন্যান্য প্ৰকাশনৰ বাবে লিখে। ২০১৯ চনত তেওঁক ষ্টাইলিষ্ট আলোচনীয়ে 'ৱমেন অৱ দ্য উইক' হিচাপে তালিকাভুক্ত কৰিছিল।

## তথ্যসূত্ৰ
### উৎস

*
*
*
*
*
*
*
*
*
*
*
*
*
শ্ৰেণী:সমাজকৰ্মী
শ্বাহজেহান আপা

**শ্বাহজেহান আপা**(; ১৯৩৬ - ৮ ছেপ্টেম্বৰ, ২০১৩) ভাৰতৰ এগৰাকী মহিলা অধিকাৰ কৰ্মী। যৌতুকৰ মৃত্যুত এগৰাকী কন্যাক হত্যা কৰাৰ পিছত আপাই নাৰীবাদী সক্ৰিয়তাৰে জীৱন আৰম্ভ কৰিবলৈ অনুপ্ৰাণিত হয়৷ তেওঁ ভাৰতত যৌতুক হত্যা, প্ৰতিকাৰ, যৌনতাবাদৰ বিৰুদ্ধে যুঁজিবলৈ আন ভাৰতীয় মহিলা আৰু মাতৃসকলৰ সৈতে কাম কৰে। ১৯৮৭ চনত শ্বাহজেহান আপাই নতুন দিল্লীক কেন্দ্ৰ কৰি লিংগভিত্তিক হিংসাৰ বিৰুদ্ধে যুঁজ দিয়া আৰু হাজাৰ হাজাৰ ভাৰতীয় মহিলাক সহায় কৰিবলৈ *শক্তিশালিনী* নামৰ সংস্থাটোৰ সহ-প্ৰতিষ্ঠা কৰে।
## জীৱন
১৯৪৭ চনত ভাৰত বিভাজনৰ সময়ত শ্বাহজেহান আপাৰ জন্মদাতা পিতৃ-মাতৃক হত্যা কৰা হৈছিল৷ সেইসময়ত তেওঁৰ বয়স ১১ বছৰ আছিল। ভনীয়েকৰ সৈতে ভাৰতৰ মথুৰাৰ এটা গ্ৰাম্য, দৰিদ্ৰ চুবুৰীত এটা পোষক পৰিয়ালত তেওঁ ডাঙৰ-দীঘল হৈছিল। তেওঁৰ পোষক পিতৃ-মাতৃয়ে তেওঁক মাদ্ৰাছা নামৰ ধৰ্মীয় মুছলমান প্ৰাথমিক বিদ্যালয়ত পঢ়িবলৈ অনুমতি দিয়ে য'ত তেওঁ কোৰাণ আৰু উৰ্দুত মৌলিক শিক্ষা লাভ কৰে।

১৪ বছৰ বয়সত তেওঁৰ ইচ্ছাৰ বিৰুদ্ধে তেওঁৰ পোষক পিতৃ-মাতৃৰ পুত্ৰৰ সৈতে বিবাহপাশত আবদ্ধ হয়। ঘৰৰ কৃষি আৰু ঘৰুৱা কামৰ অধিকাংশতে তেওঁ ব্যস্ত হৈ আছিল৷ য’ত তেওঁলোকৰ সম্পত্তিৰ ম’হ আৰু গৰু চোৱাচিতা কৰাও অন্তৰ্ভুক্ত আছিল। যদি তেওঁ কেতিয়াবা কোনো কাম সম্পূৰ্ণ কৰিবলৈ অস্বীকাৰ কৰে, তেন্তে তেওঁৰ স্বামীয়ে শ্বাহজেহানক মৌখিকভাৱে গালি-গালাজ আৰু শাৰীৰিকভাৱে আক্ৰমণ কৰে। তেওঁলোকৰ সাতজন পুত্ৰ আৰু দুগৰাকী কন্যা সন্তান আছিল। 

তেওঁলোকৰ বিবাহ বিচ্ছেদৰ পিছত তেওঁ দিল্লীলৈ গুচি যায় য'ত তেওঁৰ ভনীয়েক থাকে। জীৱিকাৰ বাবে চিলাইকাম কৰি তেওঁ সন্তানক ডাঙৰ-দীঘল কৰিছিল।

১৯৭৯ চনত দিল্লীৰ নাংলয়ত তেওঁৰ জীয়ৰী নুৰজাহানে যৌতুকজনিত কাৰণত মৃত্যুবৰণ কৰাত শ্বাহজেহানৰ নাৰীবাদী সক্ৰিয়তা জাগি উঠিছিল। আগতে কেইবামাহো ধৰি নুৰজাহানে শ্বাহজেহানক জনাইছিল যে পৰ্যাপ্ত ধন দিলে তেওঁৰ শহুৰেকে হাৰাশাস্তি বন্ধ কৰি দিব। যেতিয়া শ্বাহজেহানে টকাখিনি দিব নোৱাৰিলে, তেতিয়া নুৰজাহানক মাৰপিট কৰা হয়, কেৰাচিনত ডুবাই দিয়া হয় আৰু ঘৰৰ ভিতৰতে জুই জ্বলাই দিয়া হয়। 

শ্বাহজেহানে প্ৰথমে চৰকাৰী পেনেল বস্তিত কামৰ জৰিয়তে ৰাজনৈতিক সক্ৰিয়তা অৰ্জন কৰিছিল, য’ত তেওঁ আইনী সাহায্য বিচৰা গৃহহীন মহিলাসকলক সহায় কৰিছিল। এইটো আছিল হতাশাজনক কাম, কিয়নো শ্বাহজেহানে প্ৰায়ে মহিলাসকলক তেওঁলোকৰ নিৰ্দিষ্ট যৌতুক বা নিৰ্যাতনৰ গোচৰসমূহ সমাধান কৰাত সহায় কৰিব পৰা নাছিল। তেওঁৰ সহকৰ্মী সত্য ৰাণী চাদ্দাই শ্বাহজেহানক জনাইছিল যে ২৫ গৰাকী মহিলাই এই গোচৰসমূহত আইনী ব্যৱস্থা গ্ৰহণৰ পোষকতা আৰু ভুক্তভোগীৰ চিকিৎসা খৰচৰ বাবে ধন সংগ্ৰহৰ বাবে এক সমাৱেশৰ আয়োজন কৰিছে। এই গোটটোৱে নিয়মিতভাৱে *পেৰেণ্টছ এছ'চিয়েচন অৱ ড'ৰী ভিক্টিমছ* নামেৰে বৈঠকত মিলিত হ'বলৈ আৰম্ভ কৰে যদিও অতি সোনকালেই *শক্তিশালিনী* নামৰ এটা বেচৰকাৰী সংস্থা (এন জি অ')লৈ পৰিণত হয় যিটো ১৯৮৭ চনৰ জানুৱাৰী মাহত দিল্লীত শ্বাহজেহান আৰু সত্যৰ সহযোগত প্ৰতিষ্ঠা কৰা হয়। ৰাজস্থানৰ শান্তি নামৰ এগৰাকী মহিলাক তেওঁৰ সংগীয়ে এটা অট্টালিকাৰ তৃতীয় মহলাৰ পৰা পেলাই দিয়া এটা গোচৰৰ আধাৰত এই এন জি অ’টোৰ নামকৰণ কৰা হৈছে। এই গোচৰত শ্বাহজেহানৰ বিনিয়োগ ইমানেই গভীৰ আছিল যে তেওঁ নিজৰ শুনানি হেৰুৱাইছিল, যাৰ ফলত তেওঁৰ ব্যক্তিগত গোচৰটো বন্ধ হৈ পৰিছিল।.
## তথ্যসূত্ৰ
শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
অদিতি আৰ্য

**অদিতি আৰ্য কোটাক** (জন্ম: ১৮ ছেপ্টেম্বৰ ১৯৯৩) এগৰাকী ভাৰতীয় অভিনেত্ৰী, মডেল, গৱেষণা বিশ্লেষক আৰু সৌন্দৰ্য প্ৰতিযোগিতাৰ খিতাপধাৰী। তেওঁ ২০১৫ চনত ফেমিনা মিছ ইণ্ডিয়া ৱৰ্ল্ডৰ খিতাপ অৰ্জন কৰিছিল। তেওঁ মিছ ৱৰ্ল্ড ২০১৫ প্ৰতিযোগিতাত ভাৰতক প্ৰতিনিধিত্ব কৰিছিল।

## প্ৰাৰম্ভিক জীৱন
আৰ্যৰ জন্ম চণ্ডীগড়ত হৈছিল আৰু তেওঁৰ প্ৰাৰম্ভিক বছৰবোৰত চেক্ৰেড হাৰ্ট ছিনিয়ৰ চেকেণ্ডাৰী স্কুলত পঢ়িছিল, তাৰ পিছত গুৰগাঁৱলৈ গুচি যায়, যʼত তেওঁ এমিটি ইণ্টাৰনেচনেল স্কুলৰ পৰা স্কুলীয়া শিক্ষা সম্পূৰ্ণ কৰিছিল। তাৰ পিছত তেওঁ শ্বহীদ সুখদেৱ কলেজ অৱ বিজনেছ ষ্টাডিজৰ পৰা বিজনেছ ষ্টাডিজত ফাইনেন্স মেজৰৰ সৈতে স্নাতক ডিগ্ৰী সম্পূৰ্ণ কৰে। তেওঁ ইয়ং লিডাৰ্ছ প্ৰʼগ্ৰামৰ জৰিয়তে ইণ্ডিয়ান স্কুল অফ বিজনেছত নামভৰ্ত্তি কৰিছিল, আনহাতে ডাঙৰ চাৰিটা অডিট ফাৰ্মৰ ভিতৰত এটা আৰ্নষ্ট এণ্ড ইয়ঙত গৱেষণা বিশ্লেষক হিচাপে কাম কৰিছিল।

তেওঁ ২০২৩ চনত ইয়েল স্কুল অফ মেনেজমেণ্টৰ এম বি এ শ্ৰেণীত নামভৰ্তি কৰে।

তেওঁ অমিতাশা, চাপৰ্টেড ডিচিচন মেকিং আৰু প্ৰোৎসাহনৰ দৰে কেইবাটাও অলাভজনক গোটৰ সৈতে জড়িত হৈ আছে।

## পেজেণ্ট্ৰী
### ফেমিনা মিছ ইণ্ডিয়া ২০১৫
২০১৫ চনৰ ২৮ মাৰ্চ তাৰিখে মুম্বাইত অনুষ্ঠিত হোৱা এফবিবি ফেমিনা মিছ ইণ্ডিয়া ৱৰ্ল্ড, ২০১৫ প্ৰতিযোগিতাত অদিতি বিজয়ী হয়।

### মিছ ৱৰ্ল্ড ২০১৫
ফেমিনা মিছ ইণ্ডিয়া ৱৰ্ল্ড ২০১৫-ৰ খিতাপ জয় কৰাৰ পিছত, তেওঁ মিছ ৱৰ্ল্ড ২০১৫-ত ভাৰতক প্ৰতিনিধিত্ব কৰিছিল, যিটো মিছ ৱৰ্ল্ড প্ৰতিযোগিতাৰ ৬৫তম সংস্কৰণ আছিল। তেওঁ মাল্টিমিডিয়া বঁটাত শীৰ্ষ ৫, পিপলছ চয়ছ বঁটাত শীৰ্ষ ৫, ৱৰ্ল্ড ফেশ্বন ডিজাইনাৰ ড্ৰেছ বঁটাত শীৰ্ষ ১০, বিউটি উইথ এ পাৰ্পজ বঁটাত শীৰ্ষ ২৫, প্ৰতিভা উপ-প্ৰতিযোগিতাত শীৰ্ষ ৩০ আৰু শীৰ্ষ মডেল উপ-প্ৰতিযোগিতাত শীৰ্ষ ৩০ৰ ভিতৰত আছিল।

## অভিনয় জীৱন
২০১৫ চনৰ ফেমিনা মিছ ইণ্ডিয়াৰ খিতাপ লাভ কৰাৰ পিছত অদিতি আৰ্যই পৰিচালক, পুৰী জগন্নাথৰ ছবি *ইজম*ত অভিনেতা, নন্দমুৰী কল্যাণ ৰামৰ বিপৰীতে মুখ্য নায়িকা হিচাপে টলিউডত পদাৰ্পণ কৰে। বক্স অফিচত সফলতা লাভ কৰা এই ছবিখনে দৰ্শক আৰু সমালোচকৰ মাজত যথেষ্ট সমাদৰ লাভ কৰিছিল। 

ইয়াৰ পিছত তেওঁ *কুৰুক্ষেত্ৰ* নামৰ কন্নড় ছবি এখনত উত্তৰাৰ চৰিত্ৰত অভিনয় কৰে। ছবিখন থ্ৰীডিত চিত্ৰগ্ৰহণ কৰা হৈছিল।

সিদ্ধান্ত সচদেৱৰ দ্বাৰা পৰিচালিত আৰু বিক্ৰম ভট্টৰ প্ৰযোজিত মুঠ ৩৬টা খণ্ডৰ হিন্দী ৱেব ধাৰাবাহিক *তন্ত্ৰ*ত তেওঁ মুখ্য চৰিত্ৰত অভিনয় কৰিছে। একেটা দলৰ সৈতে তেওঁ আন এখন ৱেব ধাৰাবাহিক *স্পটলাইট ২*তো অভিনয় কৰিছে, যিখন ২০১৮ চনৰ ২৬ জানুৱাৰীত আন্তঃৰাষ্ট্ৰীয় অভাৰ-দ্য-টপ ভিডিঅ’ সেৱা ভিউত মুক্তি পায়। 

তেওঁ বৰ্তমান তেওঁৰ পৰৱৰ্তী টলিউড ছবি *নিন্নু ভাদিলি নেনু পোলেনুলে*ৰ দৃশ্যগ্ৰহণ কৰি আছে।

অদিতি আৰ্য কোটাকৰ পঞ্জাবী চলচ্চিত্ৰ *তেৰিয়াঁ মেৰিয়াঁ হেৰা ফেৰিয়াঁ* ২০২৪ চনৰ ২১ জুনত মুক্তি লাভ কৰিছিল। 

## ব্যক্তিগত জীৱন
২০২৩ চনৰ নৱেম্বৰ মাহত, তাজ ফাতেহ প্ৰকাশ পেলেচ উদয়পুৰ আৰু জিঅ’ ৱৰ্ল্ড কনভেনচন চেণ্টাৰ মুম্বাইত অনুষ্ঠিত হোৱা এক আড়ম্বৰপূৰ্ণ অনুষ্ঠানত কোটিপতি উদয় কোটকৰ পুত্ৰ জয় কোটকৰ সৈতে তেওঁ বিবাহপাশত আবদ্ধ হয়। 

## চলচ্চিত্ৰপুঞ্জী

## তথ্য উৎস

## বাহ্যিক সংযোগ
*Miss India 2015 Aditi Arya Could be a Next Bollywood Super Star
* 

শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
শ্ৰেণী:জীৱিত ব্যক্তি
শ্ৰেণী:হাৰিয়ানাৰ ব্যক্তি
শ্ৰেণী:দিল্লীৰ অভিনেত্ৰী
হেস্পেৰিড

**হেস্পেৰিড** (/hɛˈspɛrɪdiːz/; প্ৰাচীন গ্ৰীক: Ἑσπερίδες, ইংৰাজী: Hesperide) গ্ৰীক শ্ৰুতিকথাত বৰ্ণিত সন্ধিয়াৰ আৰু সূৰ্যাস্তৰ সোণালী পোহৰৰ নিম্ফ (nymph; অপেশ্বৰী)৷ এওঁলোকক "সন্ধিয়াৰ কন্যা" বা "পশ্চিমৰ নিম্ফ" বুলিও কোৱা হয়। এওঁলোকক এওঁলোকৰ পিতৃ এটলাছৰ নাম অনুসৰি **আটলাণ্টাইডছ** (Atlantides) বুলিও কোৱা হৈছিল।

## ব্যুৎপত্তি
**হেস্পেৰিড** নামটোৰ অৰ্থ হৈছে *হেস্পেৰ’ছ*ৰ (Hesperos অৰ্থাৎ সন্ধিয়া) পৰা *উৎপত্তি হোৱা* (originating)। লেটিন ভাষাত *হেস্পেৰ’ছ* (Hesperos) বা *ভেস্পাৰ* (Vesper) শব্দৰ পৰা *হেস্পেৰাছ* (Hesperus) নামৰ উদ্ভৱ হৈছিল যাৰ অৰ্থ হৈছে *সন্ধিয়াৰ তৰা* (অৰ্থাৎ শুক্ৰ গ্ৰহ) লগতে ইংৰাজী শব্দ "west"ৰ (পশ্চিম) সৈতেও শব্দটোৰ সম্পৰ্ক আছে।

## কিংবদন্তি
সাধাৰণতে অন্য গ্ৰীক ত্ৰাইডৰ দৰেই হেস্পেৰিডৰ সংখ্যাও তিনি। ধ্ৰুপদীবিদ ইভেলিন বাইৰ্ড হেৰিছনে লক্ষ্য কৰিছে, "যিহেতু হেস্পেৰিড নিজেই আপেলৰূপে মূৰ্ত হোৱা উপহাৰৰ প্ৰতীক মাত্ৰ, সেয়েহে এওঁলোক মানৱ নাটকৰ অভিনেতা হ'ব নোৱাৰে। এওঁলোকৰ বিমূৰ্ত, বিনিময়যোগ্য নামবোৰ তেওঁলোকৰ ব্যক্তিহীনতাৰ লক্ষণ"।

কেতিয়াবা তেওঁলোকক ৰাতিৰ (Nyx) সন্ধ্যা কন্যা হিচাপে চিত্ৰিত কৰা হয় হেস্পেৰিডসকলক এটলাছ আৰু হেস্পেৰিছ, বা ফাৰ্চিছ আৰু কেটোৰ বা জ্যুচ আৰু থেমিছৰ কন্যা হিচাপেও তালিকাভুক্ত কৰা হৈছে। ৰোমান সাহিত্যিক উৎসত নিম্ফসকলক কেৱল "পশ্চিম"ৰ মূৰ্তি হেস্পেৰাছৰ কন্যা বুলি কোৱা হয়।

## তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:পৌৰাণিক কথা
শ্ৰেণী:লোককথাৰ জীৱ
শ্ৰেণী:গ্ৰীক দেৱতা
ভদ্ৰেশ্বৰ ৰাজখোৱা

**ভদ্ৰেশ্বৰ ৰাজখোৱা** () অসমীয়া সাহিত্যৰ ৰামধেনু যুগৰ পৰাই সাহিত্য ৰচনা কৰা এগৰাকী সাহিত্যিক আৰু সমাজকৰ্মী আছিল।
## জন্ম আৰু পৰিয়াল
অসমৰ নগাঁও জিলাৰ খুটিকটীয়াত ১৯৪৩ চনৰ ১ মাৰ্চত ভদ্ৰেশ্বৰ ৰাজখোৱাৰ জন্ম হয়। পিতৃৰ নাম পূৰ্ণকান্ত ৰাজখোৱা আৰু মাতৃৰ নাম ঘুনুচা ৰাজখোৱা। তেওঁৰ পত্নী ৰেণুপ্ৰভা মহন্ত, পুত্ৰ বিনিময় ৰাজখোৱা আৰু কন্যা কাজৰি ৰাজখোৱা।

## শিক্ষা
ৰাজখোৱাই নগাঁও চৰকাৰী বালক বিদ্যালয়ৰ পৰা হাইস্কুলীয়া শিক্ষা গ্ৰহণ কৰে। কটন কলেজৰ পৰা স্নাতক আৰু গুৱাহাটী বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ ডিগ্ৰী লাভ কৰে।

## সাহিত্য কৃতি
#### উপন্যাস
* ঢৌ খেলি ঢৌ খেলি (১৯৮৩)
* বৰফ (১৯৮৬)
* শম্ভুধন ফংল'ছা (২০০১)
#### গল্প সংকলন
* এখন নতুন দলং (২০০২)
* মই বুজি পালোঁ (২০০৪)
* এদিন ক্লিয়'পেট্ৰাই কান্দিছিল (২০০৭)
* মা (২০০৮)
* তললৈ আৰু তললৈ ( ২০০৯)
* কলং বৈ যায় (২০১০)
* কেম্পটী জলপ্ৰপাত ( ২০১১)
* নাতি আৰু হাতী ( ২০১৩)
#### কবিতা-গীত-প্ৰবন্ধৰ সংকলন
* জালুকবাৰীৰ সুবাস ( ২০১৩)

ৰাজখোৱাৰ গল্পৰ আধাৰত “কুঁৱলী’’ আৰু “মন-বৃন্দাবন’’ নামৰ দুখন কথাছবিও নিৰ্মাণ হৈছিল, যিকেইখন ছবিৰ গীতত কণ্ঠদান কৰিছিল ভূপেন হাজৰিকা আৰু ঊষা মংগেশকাৰ

### অন্যান্য কৰ্ম
ভদ্ৰেশ্বৰ ৰাজখোৱা *অৰুণোদয় সাহিত্য চ’ৰা*ৰ প্ৰতিষ্ঠাপক সভাপতি, নগাঁও জিলাৰ *অখিল ভাৰতীয় সাহিত্য পৰিষদ*, শাখাৰ প্ৰতিষ্ঠাপক সভাপতি, ৰ’টাৰী ক্লাব, নগাঁৱৰ সভাপতি আছিল।

## বঁটা-সন্মান
ভদ্ৰেশ্বৰ ৰাজখোৱাই বিভিন্ন সময়ত বিভিন্ন বঁটা, সন্মান আদি লাভ কৰিছে।
* অসম চৰকাৰে প্ৰদান কৰা সাহিত্যিক পেঞ্চন (২০০১)
* অসম সাহিত্য সভাই দিয়া অম্বিকাগিৰী ৰায়চৌধুৰী সোঁৱৰণী বঁটা। ( ২০০২)
* জ্যোতিৰূপা মিডিয়া বঁটা ( ২০০৮)
* গোলোক ৰায়মেধি স্মাৰক কৰ্মযোগী বঁটা (২০১৭)
* গল্পসৌৰভ যতীন বৰা সোঁৱৰণী বঁটা (২০২১)
* অসম প্ৰবাহ সাহিত্য বঁটা (২০২১)
তদুপৰি ২০১৬ চনত ড° অমল ৰাজখোৱাই 'কথা সাহিত্যিক ভদ্ৰেশ্বৰ ৰাজখোৱা’ নামেৰে এখন জীৱনী লিখে, আৰু “সুগন্ধি জীৱন’’ নামেৰে তিনিটা খণ্ডত প্ৰকাশ পাইছে তিনিখন অভিনন্দন গ্ৰন্থ।
## মৃত্যু
২০২৫ চনৰ ১২ ফেব্ৰুৱাৰীৰ পুৱা ৭-৪০ বজাত নগাঁওৰ “নিদান হস্পিতাল’’ত বাৰ্ধক্যজনিত কাৰণত তেওঁৰ মৃত্যু হয়। মৃত্যুৰ সময়ত তেওঁৰ বয়স আছিল ৮৩ বছৰ।

## তথ্য সূত্ৰ

শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
শ্ৰেণী:গল্পকাৰ
সুনেত্ৰা অজিত পাৱাৰ

**সুনেত্ৰা অজিত পাৱাৰ** (; জন্ম: ১৮ অক্টোবৰ ১৯৬৩) মহাৰাষ্ট্ৰৰ এগৰাকী ভাৰতীয় ৰাজনীতিবিদ। সম্প্ৰতি তেওঁ নেচনেলিষ্ট কংগ্ৰেছ পাৰ্টিৰ পৰা মহাৰাষ্ট্ৰৰ পৰা ৰাজ্যসভাৰ সংসদ কাৰ্যনিৰ্বাহ কৰি আছে। তেওঁ মহাৰাষ্ট্ৰৰ দুগৰাকী উপ-মুখ্যমন্ত্ৰীৰ ভিতৰৰ অন্যতম অজিত পাৱাৰৰ পত্নী ।

তেওঁ বাৰামাটি টেক্সটাইল কোম্পানীৰ অধ্যক্ষ আৰু ভাৰতীয় পৰিৱেশ মঞ্চৰ মুখ্য কাৰ্যবাহী বিষয়া। তেওঁৰ দুজন পুত্ৰ- জয় পাৱাৰ আৰু পাৰ্থ পাৱাৰ। তেওঁ বাৰামাটিৰ পৰা নেচনেলিষ্ট কংগ্ৰেছ পাৰ্টিৰ পৰা লোকসভাৰ প্ৰাৰ্থী আছিল।
## প্ৰাৰম্ভিক জীৱন
সুনেত্ৰ প্ৰাক্তন ৰাজ্যিক মন্ত্ৰী তথা লোকসভাৰ সাংসদ পদ্মসিংহ পাটিলৰ ভগ্নী। ২০১০ চনত সুনেত্ৰাই জৈৱিক কৃষি, ইক’-ভিলেজ, আৰু পৰিৱেশ সংৰক্ষণৰ প্ৰসাৰৰ বাবে উৎসৰ্গিত এনভাইৰনমেণ্টেল ফ’ৰাম অৱ ইণ্ডিয়া (EFOI) প্ৰতিষ্ঠা কৰে। পৰিৱেশ সজাগতাৰ প্ৰসাৰ আৰু বহনক্ষম পদ্ধতি ৰূপায়ণৰ ক্ষেত্ৰত তেওঁৰ প্ৰচেষ্টাৰ বাবে তেওঁ "সেউজ যোদ্ধা বঁটা" আৰু অন্যান্য প্ৰশংসা লাভ কৰিছে। ২০১১ চনৰ পৰা ফ্ৰান্সত অনুষ্ঠিত হোৱা বিশ্ব উদ্যোগীকৰণ মঞ্চৰ থিংক টেংকৰ সদস্য হিচাপে তেওঁ বহনক্ষম উন্নয়ন আৰু উদ্যোগীকৰণৰ ওপৰত বিশ্বব্যাপী আলোচনাত অৰিহণা যোগাইছে।শাৰদ পাৱাৰে প্ৰতিষ্ঠা কৰা বিদ্যা প্ৰতিষ্ঠানৰ ন্যাসৰক্ষী হিচাপেও  সুনেত্ৰাই কাম কৰে। তেওঁ নিয়মিতভাৱে ইয়াৰ কাৰ্য্যকলাপ চোৱাচিতা কৰে আৰু ২৫,০০০ৰো অধিক ছাত্ৰ-ছাত্ৰীক গুণগত শিক্ষা প্ৰদান কৰাটো নিশ্চিত কৰে। শিক্ষাৰ সৈতে থকা তেওঁৰ অংশীদাৰিত্ব ২০১৭ চনৰ পৰা সাবিত্ৰীবাই ফুলে পুনে বিশ্ববিদ্যালয়ত চেনেটৰ সদস্য হিচাপে লোৱা ভূমিকালৈকে বিস্তৃত হৈ আছে।

## প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
থাৰাৱথ আম্মালু আম্মা

**থাৰাৱথ আম্মালু আম্মা** () আছিল ব্ৰিটিছ ভাৰতৰ (বৰ্তমানৰ কেৰালা, ভাৰত) মাদ্ৰাজ প্ৰদেশত জন্মগ্ৰহণ কৰা এগৰাকী মালায়ালম ভাষাৰ লেখক আৰু অনুবাদক। সংস্কৃত আৰু তামিলৰ পৰা তেওঁ মালায়ালমলৈ বহু গ্ৰন্থ অনুবাদ কৰিছিল। ১৯১৪ চনত আম্মালু আম্মাৰ উপন্যাস ‘কমলাভাই আথৱ লক্ষ্মীবিলাসথিলে কোলাপাঠকম’ (কমলাভাই বা লক্ষ্মীবিলাসমত হোৱা হত্যাকাণ্ড) মালায়ালম ভাষাত এগৰাকী মহিলাই লিখা প্ৰথমখন ডিটেকটিভ উপন্যাস। তেতিয়াৰ কোচি ৰাজ্যৰ সৰ্বোচ্চ সাহিত্য বঁটা "সাহিত্য সখী" অস্বীকাৰ কৰা তেওঁ একমাত্ৰ লেখিকা।

## জীৱনী
১৮৭৩ চনৰ ২৬ এপ্ৰিলত কেৰেলাৰ বৰ্তমানৰ পালাক্কাড় জিলাৰ থাৰাৱথ পৰিয়ালত থাৰাৱথ কুম্মিনিয়াম্মা আৰু তহচিলদাৰ চিঞ্চমবীতিল শংকৰন নাইৰৰ ঘৰত আম্মালু আম্মাৰ জন্ম হয়। টিপু চুলতানৰ আক্ৰমণৰ সময়ত থাৰাৱথ আম্মালু আম্মাৰ পূৰ্বপুৰুষসকল মালাবাৰৰ পৰা পলাক্কাড় পাৰালিলৈ আহিছিল। তেওঁৰ এজন ভাতৃ আছিল, ডাক্তৰ টি এম নাইৰ।তেওঁক চিঠি আৰু প্ৰাথমিক পাঠ শিকাইছিল এগৰাকী স্থানীয় শিক্ষকে। ইয়াৰ লগতে তেওঁ ঘৰতে সংস্কৃত আৰু সংগীতৰ শিক্ষাও কৰিছিল। ইয়াৰ পিছত তেওঁ তেওঁৰ পিতৃৰ পৰা গণিত আৰু পিছলৈ তামিল ভাষা শিকিবলৈ আৰম্ভ কৰে।

মালয়ালম, সংস্কৃত আৰু তামিল ভাষাত তেওঁ ভালদৰে পাকৈত আছিল। কোচিনৰ মহাৰাজাই তাইক "সাহিত্য সখী" বঁটা দিবলৈ ইচ্ছুক আছিল যদিও তাই নাকচ কৰিছিল। তেতিয়াৰ কোচিন ৰাজ্যৰ সৰ্বোচ্চ সাহিত্যিক বঁটা "সাহিত্য সখী"ৰ পৰা অস্বীকাৰ কৰা একমাত্ৰ লেখিকা।

১৯৩৬ চনৰ ৬ জুনত তেওঁৰ মৃত্যু হয়।

## ব্যক্তিগত জীৱন
আম্মালু আম্মা তিনিবাৰ বিবাহপাশত আবদ্ধ হয়। ১৫ বছৰ বয়সত তেওঁৰ প্ৰথম বিবাহ হয়। পুন্নাথুৰ কোভিলাকামৰ প্ৰভু তেওঁৰ প্ৰথম স্বামীয়ে দুটা সন্তানৰ জন্মৰ পিছত তেওঁক এৰি থৈ যায়। মাকৰ জোৰত দ্বিতীয়বাৰৰ বাবে চিকিৎসক ৰামপুৰমৰ কৃষ্ণ ভাৰয়াৰক তেওঁ বিয়া কৰাইছিল। তিনিগৰাকী কন্যা সন্তান জন্ম দিয়াৰ কিছু সময়ৰ পিছতে ৱাৰিয়াৰৰ মৃত্যু হয়। প্ৰথম দুখন বিবাহৰ জৰিয়তে লাভ কৰা বহু সন্তানৰ বিভিন্ন সময়ত মৃত্যু হয় আৰু মাত্ৰ দুগৰাকী কন্যাহে শেষত বাকী থাকে। তেওঁৰ তৃতীয়খন বিবাহ বদক্কুমতাৰ বাৰ্যথৰ উন্নিকৃষ্ণ ভাৰয়াৰৰ সৈতে হয়।

## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
নিম্ফ

**নিম্ফ** (প্ৰাচীন গ্ৰীক: νύμφη, ইংৰাজী: Nymph) প্ৰাচীন গ্ৰীক শ্ৰুতিকথাত বৰ্ণিত এক প্ৰকাৰৰ ক্ষুদ্ৰ প্ৰকৃতি দেৱী। অন্যান্য গ্ৰীক দেৱীৰ তুলনাত নিম্ফসকলক সাধাৰণতে প্ৰকৃতিৰ ব্যক্তিত্ব হিচাপে গণ্য কৰা হয়; সাধাৰণতে এওঁলোক কোনো নিৰ্দিষ্ট ঠাই, ভূ-ৰূপ বা গছৰ সৈতে সাঙুৰ খাই থাকে আৰু সাধাৰণতে কুমাৰী হিচাপে চিত্ৰিত কৰা হয়। বসন্তৰ সৈতে ইহঁতৰ সম্পৰ্ক থকাৰ বাবে ইহঁতক প্ৰায়ে নিৰাময় গুণ থকা বুলি ধৰা হৈছিল; নিম্ফসকলৰ অন্য ঐশ্বৰিক শক্তিসমূহৰ ভিতৰত আছিল ভৱিষ্যদ্বাণী আৰু আকৃতি সলনি কৰিব পৰা শক্তি। এজোপা নিৰ্দিষ্ট গছৰ সৈতে সংযুক্ত হামাদ্ৰ্যদসকলৰ বাহিৰে, অন্য দেৱীৰ দৰে নিম্ফসকলো অমৰ আছিল।

নিম্ফসকলক তেওঁলোকৰ বাসস্থানৰ ওপৰত ভিত্তি কৰি বিভিন্ন বহল উপগোটত ভাগ কৰা হয়, যেনে মেলিয়া (ছাই গছৰ নিম্ফ), ড্ৰিয়াড (ওক গছৰ নিম্ফ), আলচেইড (বাগিছাৰ নিম্ফ), নাইয়াড (বসন্তৰ নিম্ফ), নেৰেইড (সাগৰীয় নিম্ফ), অ'চেনিড (মহাসাগৰীয় নিম্ফ), অৰেড (পৰ্বতৰ অপেশ্বৰ), আৰু এপিমেলিয়াড (আপেল গছ আৰু জাকৰুৱা নিম্ফ)। আন আন নিম্ফসকলৰ ভিতৰত আছিল হেস্পেৰিড (সন্ধিয়াৰ নিম্ফ), হায়াড (বৰষুণৰ নিম্ফ) আৰু প্লেইডে (আৰ্টিমিচৰ সংগী)।

ধ্ৰুপদী শিল্প, সাহিত্য আৰু পৌৰাণিক কাহিনীত নিম্ফসকলৰ বহু কাহিনী পোৱা যায়। তেওঁলোক প্ৰায়ে দেৱীৰ পৰিচাৰক আৰু সঘনাই শ্ৰুতিকথাত নায়ক আৰু অন্যান্য দেৱতাৰ প্ৰেমীকাৰ ৰূপত প্ৰেমৰ প্ৰতীক হিচাপে দেখা যায়। কামনা আৰু যৌনসঙ্গমৰ উদ্দেশ্যত নিম্ফসকলক সম্পূৰ্ণৰূপে বশ কৰাটো খুব কমেইহে সম্ভৱ, মৰ্ত্যলোক কাৰ্য্যৰ প্ৰতি এওঁলোক প্ৰায়ে আক্ৰমণাত্মক। মধ্যযুগৰ পৰাই নিম্ফসকলক প্ৰায়েই পৰীৰ সৈতে জড়িত কৰা হৈছে বা আনকি পৰীবুলি বিভ্ৰান্ত কৰা হৈছে।

## তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:কিংবদন্তিমূলক জীৱ
এষ্টেৰ'প

**এষ্টেৰ'প** (/æˈstεrəpiː/ প্ৰাচীন গ্ৰীক: Ἀστεροπή বা Στεροπή, "বিজুলী", ইংৰাজী: Asterope) গ্ৰীক শ্ৰুতিকথাত বৰ্ণনা কৰা এগৰাকী হেস্পেৰিড।

## পৰিয়াল
এষ্টেৰ’প আৰু তেওঁৰ ভগ্নীসকলৰ পিতৃ-মাতৃৰ নাম ভিন্ন সংস্কৰণত ভিন্ন ভাবে পোৱা যায়৷ কেতিয়াবা তেওঁলোকক নাইক্স (Nyx) আৰু ইৰেবাছৰ (Erebus) কন্যা বুলি কোৱা হয় আৰু কেতিয়াবা এটলাছৰ কন্যা বুলি কোৱা হয়, আনকি কিছুমান ক্ষেত্ৰত জ্যুচৰ কন্যা বুলিও কোৱা হয়। এওঁলোকৰ আন সম্ভাৱ্য পিতৃ-মাতৃ হৈছে ফৰ্চিছ আৰু চেটো, আৰু হেস্পেৰাছ। তেওঁৰ ভগ্নীসকল আছিল ক্ৰীছ'থেমিছ, হাইজিয়া আৰু লিপাৰা।

এষ্টেৰ'প নামৰ আক্ষৰিক অৰ্থ হৈছে "যাৰ মুখমণ্ডল তৰাৰ দৰে", ἄστηρ (ástēr, "তৰা") আৰু ὄψ (ops, "মুখ") শব্দ দুটাৰ সমাসাৰ, কিন্তু এই শব্দটোৰ প্ৰচলিত অৰ্থ হৈছে "বিজুলী"। তেওঁৰ বাবে কেতিয়াবা হেস্পেৰিয়া নামটোও ব্যৱহাৰ কৰা হয়, যিটো সম্ভৱতঃ তাইৰ এজন কল্পিত পিতৃ-মাতৃৰ সৈতে জড়িত।

## নামকৰণ
এষ্টেৰ’প নামেৰে নিম্ফেলিডিয়া (Nymphalidae) পৰিয়ালৰ এবিধ পখিলাৰ প্ৰজাতিৰো নামকৰণ কৰা হৈছে।

## তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:কিংবদন্তিমূলক জীৱ